text: Top Tags: jeena hai toh thok daal songs, jeena hai toh thok daal mp3 songs, download jena hai to thok dal free music, jeena hai toh thok daal hindi song 2012, download jeena hai toh thok daal indian movie songs, indian mp3 rips, jeena hai toh thok daal 320kbps, jena hai to thok dal 128kbps mp3 download, mp3 music of jeena hai toh thok daal, download hindi songs of jeena hai toh thok daal soundtracks, download bollywood songs, listen jeena hai toh thok daal hindi mp3 songs, jeena hai toh thok daal songspk, torrents download jeena hai toh thok daal songs tracklist.


c: text/html

text:
The Web's #1 Hindi Lyrics Web Site
Browse Lyrics by Title
nazar na lage nazar na lage - 2 nazar na lage kabhi na lage aji ishq ko nazar na lage zamane ki tikhi nazar na lage hai zehreeli aankhen nazar na lage hai rishta yeh naazuk nazar na lage nazar na lage nazar na lage - 2 nazar na lage kabhi na lage aji ishq ko nazar na lage yeh hamari pyar ki kahani hai suhaani - 2 ho tez nazren dekhti hai dekho unki nazar na lage chaha hai tumko hi yeh dil mein hi rakhenge jo poochhe koi bhi toh bhi na ham kahenge dekho kisi ki ab nazar na lage nazar na lage nazar na lage - 2 nazar na lage kabhi na lage aji ishq ko nazar na lage jo hai khatra pyar karnewalon ko kahe kya - 2 ha yeh mohabbat hai ruhaani darr sa hai ki nazar na lage na bolenge kisiko ham tum mein hi rakhenge logon ke dil hai chhote kuchh bhi na yeh samjhenge dekho kahi kisiki ab nazar na lage nazar na lage nazar na lage - 2 nazar na lage kabhi na lage aji ishq ko nazar na lage zamane ki tikhi nazar na lage hai zehreeli aankhen nazar na lage hai rishta yeh naazuk nazar na lage nazar na lage nazar na lage nazar na lage kabhi na lage aji ishq ko nazar na lage

robotstxt: allowed

filter: keep


text:
Hadih
Hadih meunyöe lam Arab hadist (bahsa Arab: -), areuti jih peugah haba atawa narit, na chit areuti jih barô, ban na. Teutapi nyang geumeukeusued disinöe na keuh hadih nyan ucapan/narit, beuet, iem/seungap nabi Muhammad SAW. Meunyöe lam qa'idah jih geukheuen Peukara-peukara nyang geu peusadue (na hubôngan) keu Nabi Muhammad SAW nibak narit/ucapan, beuet, iem atawa contoh/miseu beuliau. Lam bahsa Arab jih : الحديث هو ما أضيف إلى النبي صلى الله عليه وسلم قولا أو فعلا أو تقريرا أو صفة
Seula'én nibaknyan na löm istilah-istilah nyang saban makna ngön meukeuseuëd ngön hadist, miseuë الخبر (al-khabar), الأثر (al-atsar), السنة (as-sunnah, nyan bandum saban makna deungön hadist.


text:
Kyushu
Kyushu nakeuh saboh pulo rayek di tunong Jeupang.
Kyushu meuareuti sikureuëng nanggroë nyang meukeusudjih sikureuëng boh propinsi jameun dilèë di pulo Kyushu.
Kyushu meuceuë deungon Pulo Honshu nyang geupeuaséng ngon saboh seulat di utara, Seulat Korea ngon La'ot China Timu di barat, Samudra Pasifik di timu, ngon Pulo-pulo Ryukyu di seulatan nyang geupeuaséng lé arôih.
Banda-banda nyang na di pulo Kyushu nakeuh miseujih Nagasaki, Fukuoka, Miyazaki, Kitakyushu, Kumamoto, Oita, ngon Kagoshima.


text:
Maté Syahid
Maté syahid/chahid, na keuh maté atawa meuninggai sidröe-sidröe ureuëng Islam bak geu jak meuprang ngön ureuëng Kaphé. Hukôm ureuëng maté syahid, hareuëm ta seumanöe, hareuëm ta seumbahyang mayèt ureuëng nyan. Teuma nyang wajéb 2 macam sagai ta peukafan ngon ija-bajè nyang geu pakèk bak watè syahid nyan ngön ta kubu mantong.
Syarat-syarat sidröe-sidröe ureuëng geu kira keu maté syahid, antara la'én:
- Ureuëng nyan meu agama Islam.
- Maté lam prang, na turôt meuprang. Meunyöe maté sabab sakét umpama jih, nyan h'ana rôh lam kawan ureuëng syahid. Kecuali sakét akibat luka nyang na sabab geu muprang nyang luka nyan ka infeksi, nyang akibat jih maté ureuëng nyan, nyan geu kira ureuëng maté syahid.
""Hukôm-hukôm Nyang Meusangkôt Ngon Maté Syahid""
- Hareuëm seumanoë
- Hareuëm Seumayang


text:
Marit Wikipedia:Haba barô
saleuem seujahtra keubandum ureueng Aceh yang na lam sigom donya. awak tanyoe suwah ta peugalak teumuleh dalam bahasa Aceh, bek sampe aneuk cuco geutanyoe hanahanjeut le ji teumuleh dalam bahasa Aceh.
nyan ka jeut wahee syeedara, jak tajak meukawee tapula pingkui ngon tameuen bhan jak.
DAYAH NAJMUSSALAM[andam | andam nè]
Dayah Najmussalam Pandrah
Dayah Najmussalam nakeuh saboh dayah di gampong pandrah kandeh keucamatan pandrah kabupaten bireuen aceh, yang geupeudeung pada thon 1968,na keuh geuboh sidrou peumimpin tgk. muhammad usman. dayah nyou kalheuh gepeululoh meuribee santri sampe jinou hat. Teuma pada thon 2011 Tgk.Muhammad ka geuwou bak Allah, selanjut jih geupimpin uleh aneuk beliau nakeuh Tgk.Ahmad Ridwan.
Saat Nyou aneuk miet beut na keuh seukitar 185 drou inoeng agam, baek meudagang atawa jak malam.
Dayah nyou teuletak di JL. BANDA ACEH MEDAN KM. 190 KEcamatan Pandrah Kab. Bireuen Alamat Blog Jih jet neukalen disinou http://dayahnajmussalam.blogspot.com/
Getuleh Uleh : Khalil Abrar


text:
Geurija
Geurija nakeuh rumoh seumayang awak Kristen atawa Nasrani.
Geurija di Acèh[andam | andam nè]
Geurija hana le di Acèh sabab awak Kristèn di Acèh sép dit, nyan pih rata-rata awak luwa Acèh. Di Banda Acèh geurija na 4 boh, saboh geurija Katholik, 2 boh geurija Protèstan, saboh teuk geurija Methodis. Bak geurija nyoë na cit sikula Kristèn nyang rata-rata muridjih awak Cina. Di Sabang geurija cit 2 boh, saboh geurija Katholik ngon saboh teuk geurija Protèstan. Di Meulabôh ngon Sigli hana geurija.
Da'irah di Acèh nyang paléng le geurija nakeuh di Acèh Singkil, sabab da'irah nyan le awak luwa Acèh miseuë dari Batak ngon Karèë.


text:
Katop talam sahab meusujoe, peunoh asoe intan peurmata
Jeuneh yakut deulima pudoe, lethat bagoe mutiara
Ladom intan nyang ladom meueh, supreuk u ateueh Nabi musthafa
Hidang peunoh geutop kalheueh, pade ngon breueh mawo atha
Sabe suka hate mangat, syuko niekmat hana reuda
Lom Khadijah neu amanat, khaba mangat neu calitra
Neuhoi namiet ka meusapat, neukheun leugat meunoe haba
Soe nyang intat khaba kamoe, Muhammad sidroe leubeh suka
Jih meurdehka nibak kamoe, lonbri jinoe ngon areuta
Hareukat jih bak siseun nyoe, hareuem kamoe hanho kuba
Namiet deungo haba meunan, jime yohnyan talam sigra
Jijak intat keu janjongan, peuneusan nyan keu Saidina
Tuhan tamah Nur Muammad, Nur risalat neu karonya
Leubeh that jroh indah sangat, leubeh niekmat nibak nyangka
Teutap ‘ohnoe dilee siat, laen sahbat lon calitra
Raja Husyam lon riwayat, duek bak teumpat ngon lasyeuka
Mideuen peunoh bandum sarat, lethat rakyat han ek kira
Maseng2 duek bak teumpat, meunan adat nibak raja
Heutot beude deungon nubat, galak jithat agam dara
Meupiyasan jeueb2 teumpat, suroh deelat bak lasyeuka
Lingka mideuen geuglong ‘alam, puteh itam mirah pina
Ngon piasan macam-macam, han ek lon pham hai syeedara
Hana teungeut uroe malam, surak kiyam hana reuda
Teutap siat raja Husyam, laen ragam lon calitra
Nabi Muhammad lon peuriwang, dum sibarang habeh leungka
Nabi teubiet keudeh ublang, rakyat pandang keunan mata
Ka seungab gong seungab geundrang, dong meureuntang agam dara
Ateueh Nabi dum jipandang, meutang ilang meugisa-gisa
Cahya Nabi kon bubarang, peungeuh bandrang langet donya
Mata uroe hanale trang, na bagoe sang reudok raya
Rupa ilok that samlakoe, padam uroe cahya muka
Soe nyang kalon hireuen laloe, meujak meuwoe nyuem meugisa
Raja rakyat teukap jaroe, saleh soe-soe bak jikira
Ji meudawa sabe keudroe, nabi peutoe keunan lanja
Ladom kheun nyo Nabi Muhammad, na alamat lon boeh tanda
Na nyang kheun kon ladom rakyat, gobnyan gotthat lon eu rupa
Bak uroe nyoe leubeh bandrang, ceumeureulang troh lam hawa
Hanjeuet tangieng ‘oh tapandang, sang buleun trang cahya muka
Meunan jikheun dum sibarang, jingeuk ublang agam dara
Keunan mata dum ji publoe, hireuen laloe ureueng ubena
Baroe hana ku eu meunoe, bak uroe nyoe got that rupa
Leubeh ceudah nibak baroe, that samlakoe hana tara
Pakaian hu nibak asoe, intan pudoe ngon mutia
Soe saleh bri keujih sidroe, ngon peue jibloe peng jihana
Meunan jikheun dum sinaroe, sabe keudroe ji meudawa
Cahya baten nibak Tuhan, cahya badan nibak nisa
Tuwan Katijah bri peukaian, jeuneh intan ngon meutia
Jeueikeu saboh kisah, nyoe lon peugah laen haba
Troh Muhammad bak Katijah, neu eu ceudah dhiet that rupa
Tuan Kahtijah yohnyan neumoe, neukheun meunoe ubak nisa
He Basarah kango kamoe, kacok keunoe hamparan sigra
Neuyue jak leueng bak duek Nabi, peurmadani nyang that raya
Tika sutra ngon kurusi, bektreb lawi keunoe kaba
Basyarah ngo haba Siti, me kurusi keunan sigra
Jime saboh ngon lahori, bak duek Nabi tika sutra
Bansare troh nyan ji intat, timu barat jileueng sigra
‘Ohban jiploh dalam lipat, hireuen rakyat ji eu rupa
Hantom ji eu ureueng Makkah, dumnan ceudah tika sutra
Nyang ka utoh tuan Katijah, bak meureupah Nabi kita
Bek antara na jikalon, meu jingo tan gob peuhaba
Hamparan jroh hana lawan, saleuk insan reubah tika
Abu juhai ngon janjongan diteungoh nyan ureueng duwa
Meunan bangon bak teuladan, bak hamparan saleuk rupa
Soe nyang kalon hireuen akai, ureueng that jai ban seulingka
Nabi neumat Abu Jahai, siblah sapai Nabi hila
Siblah bak takue siblah bak keuieng, meunan geungieng nibak tika
Abu Juhai ka meugilieng, mat bak keuieng Nabi kita
Abu Jahai mat Muhammad, bak keuieng sapat jaroe duwa
Habeh tahe bandum rakyat, bit ‘ajib that ‘oh jikira
Meunan saleuek bak teuladan, lam hamparan lahe nyata
Ji meukheun-kheun sabe rakan, bandum insan meunoe haba
Masa jameun pakri geuthee, dalam pangkee aneuk raja
Meureupah goh saleuek dilee, panyang ileumei ureueng rika
Agam inong meunan jikheun, tahe hireuen jingieng tika
Hamparan nyan treb ka jameun, masa keurajeuen Nabi ‘Isa
Di nanggroe Rom tika ceudah, layeue Makkah sahbat ‘Isa
Sahbat sajan na duablah, ‘Isa peugah neu calitra
Tadeungo lon wahe sahbat, lon riwayat ubak gata
Akhe jameun toe kiamat, nyata Muhammad panghulee Ambiya
Nyankeu Nabi akhe jameun, nyang keurajeuen akhe donya
Deueh lon kalon dalam shuhuf, dstsng musoh keupadanya
Han jipateh Rasulullah, ji meureupah saboh masa
Lheueh geudeungo ‘Isa peugah, sahbat duablah peugot tika
Tika sutra ban hamparan, peugot tuan sahbat ‘Isa
Rupa ceudah hana lawan, kasab intan ngon peurmata
Jiboeh reubeueng saleuek insan, bak hamparan tika sutra
Lheeh geupeugot tika saboh, rupa that jroh hana tara
Di nanggroe Rom geupeurusoeh, tika geutroh sahbat ‘Isa
Nyan tika nyan bak Khadijah, meunan ulah geucalitra
Teutap ‘ohnoe saboh kisah, ulon peugah laen haba
Bukon sayang lon eu gajah, ji keumeung plah bam Me dara
Amma bakdu Nyak Laibah, ‘ohlon peugah ji meudawa
Sidroe raja ulon kisah, meusyuhu gah sagai donya
Nanggroe Yaman ji peurintah, nan khalifah lon calitra
Raja Ibrahim nan geupeugah, that barullah ngon areuta
Rakyat rame nanggroe luah, ji peurintah sagai donya
Jingo Kakbah nanggroe Makkah, ureueng ziarah lethat teuka
Saket hate jih meuleumpah, peugor kaniyah saboh nyang raya
Nanggroe Thala’an peugot kaniyah, rupa ceudah hanatara
Lheueh ji peugot boeh ngon alat, peu-et surat jeueb-jeueb raja
Meunoe haba dalam surat, tango sahbat lon calitra
Hoka gata raja Habsyah, keunoe langkah bandum gata
Kalon peugot saboh kaniyah, rupa indah hanatara
Bale keunoe tajak ziarah, bek u Makkah tapeuteuka
Haba surat nyan peuneugah, teutap kisah saboh leu-a
Di nanggroe Rom na kaniyah, nanggroe Makkah katroh haba
Ureueng Yaman sidroe jak s’ah, bak Kinanah ureueng mulia
Kinanah ngon haba meunan, bungka yohnyan neujak nyata
Tan meusidroe neuba rakan, soe thee pitan yoh neuteuka
Bansare troh nanggroe Thala’an, tamong yohnyan laju sigra
Teuka umu teungoh malam, dua jeuem klam sunyi raya
Kinanah tamongle yohnyan, ureueng sinan teungeut indra
Neume ngon ie peuet boh cawan, ka neuligan bandum rata
Jeueb-jeueb tire dum sinaroe, ban 4 sagoe ka neulingka
‘Ohlheueh neuboh leugat neuwoe, u nanggroe Makkah mulia
Kabu suboh beungoh uroe, ureueng nanggroe keunan teuka
Jieu kaniyah ka meulalat, ie pile that ban seulingka
Tahe mandang bandum rakyat, jiwoe leugat ubak raja
Tuwanku kaniah ka meulalat, ie pile that ban seulingka
Ban raja ngo tuto rakyat, jihoi leugat bujang sigra
Wahe wazi tango kamoe, pane kunoe ureueng teuka
Kiblat geutanyoe ka meupaloe, ie sinaroe ban seulingka
Pane ureueng teuka keunoe, bak geutanyoe tacalitra
Raja beungeh hana bagoe, seuot meuntroe meunoe haba
Ampon deelat tuwanku droe, lae nanggroe keunoe teuka
Nagob peugah seupot baroe, ureueng sidroe laen rupa
Nyankeuh ureueng nanggroe Makkah, nyang jak keubah ie bak ija
Nama gobnyan nan Kinanah, kon bideu’ah lon meukuta
Ban raja ngo Wazi peugah, ji meusumpah si ceulaka
Ji keumeung jak reuloh Ka’kbah, haram jadah meunan kira
Ji meuhanco nanggroe Makkah, rakyat jikrah jeueb2 raja
Habeh jitren bandum ureueng, sadum naleueng kayee rimba
Jime beude deungon peudeueng, kafe bajeueng lethat tantra
Cikop alat ngon peukaian, ngon angkatan han teurkira
Namploh laksa nyang phalawan, sok dibadan bajee meulila
Nam ribee laksa jibra kandran, gajah balohan ladom unta
Rakyat rame hansoe tuban, Allah Tuhan nyang ek kira
Sare cukop sileungkapan, Solutan laju ji bungka
Uroe Ahad jeuem poh lapan, buleuen Syakban dua plohsa
Jitot beude peh bunyian, bandum rakan ate suka
Rakyat rame that bahrullah, han ek peugah had ngon hingga
Namploh ribee jiba gajah, rakyat jikrah jeueb2 donya
Ji meureuloh Kakbatullah, jiprang Makkah siceulaka
Raja Ibrahim ureueng? Makkah, ateueh gajah ji meusafa
Geukheun Mahmud nama gajah, rupa indah hanatara
Raja Ibrahim nyang jak dilee, namploh ribee gajah jiba
Rakyat lethat dum meuree-ree, lethat sukee raja raya
Sadum anoe deungon batee, sadum kayee dalam rimba
Ta eu jijak santeut ulee, meuree-ree gajah ngon guda
Meunyo habeh sitree? Tamong, hanlot jidong rakyat jiba
Bansare troh dalam gunong, habeh bingong siceulaka
Tutong asoe apo-apah, syiret muntah dalam rimba
Makeusud jih reuntoh Ka’kbah, suroh Allah cicem dumna
Cicem pile sadum rakyat, badan cut that hana raya
Nibak babah batee meuhat, jipo leugat dalam rimba
Jeueb 2 batee meuseunurat, meuhat-meuhat meupo jeumba
Dua dirham batee nyang brat, jirhom leugata kafe dumna
Jirom keunong ateueh ulee, kafe layee ngon ie muka
Badan leumbam mata reudee, aneuk asee ka binasa
Tutong badan rakyat mate, ka meeugule gajah guda
Tan meusidroe na tinggaile, habeh sare dumban nyang na
Ka meutindeh taeu bangke, didalam gle gunong raya
Kafee mate deungon mudah, kheundak Allah Po Nyang Asa
Areuta tinggai that bahrullah, ureueng Makkah habeh kaya
Asai peulaweue ngon lon peugah, hai meutuwah sinan punca
Seuuem asoe apo-apah, reuoh-reuah pucat muka
Kafe mate kheundak Tuhan, tutong badan jeueb anggeeta
Areuta rampasan ngon hamparan, lethat buban pangkai jiba
Ureueng Makkah that sukaan, cok rampasan dumka rata
Mangat hate hana lagee. Jak meuree-ree agam dara
Ladom lob lam guha batee, nyang meuseubee geujak mita
Tika hamparan Waraqah teumei, masa dilee raja kafe ba
Mangat hate dum sinaraoe, ureueng nanggroe habeh kaya
Hamparan sutra Waraqah puwoe, hana sidroe soe eu rupa
Nyawong habeh hajat tan sampoe, raja pindoe asoe Nuraka
Waraqah puwoe tika hamparan, meueh ngon intan han ek kira
Miseue teurseubut lam Quruan, firman Tuhan alam tara
Nyang haba nyoe jeutkeu dumnan, meuwou kurangan lombak nyangka
‘Ohlheueh geuleueng tika hamparan, duek ateueh nyan Nabi kita
Ban Husyam eu tika hamparan, beungeh hanban hanatara
Yo ngon tuot sangka deumam, yo meug’am-g’am miseue geumpa
Rupa kuneng muka hitam, raja Husyam kheunle sigra
He uleebalang ngo kupeugah, taeu Katijah peue bicara
Peue bukheundah tueng amilan, si yatim nyan ji peumulia
Aneukku jroh areuta kon dit, lom ngon namiet meuploh laksa
Teuga pina kuwat piseb, ji peu’ayeb tan mulia
Aneuk yatim ji peumeugah, di Katijah le bicara
Raja Husyam beungeh leupah jikheun pantag bak aneuknda
Abu Juhai kango kamoe, beudoh jinoe aneuk sigra
Cok Muhammad seumpom bak bumoe, bak uroe nyoe kapeulen nyawa
Abu Jahai suroh ayah, beudoh pantah sigra-sigra
Keubah ija ji meukeumah, ta eu naf’ah ube raya
Ngui peukaian alat meureupah, ngui kupiah lhab keusumba
Palet keuieng ji beureukah, ija simplah ikat dada
Aneuk raja ji meukeumah, ji meusahsah rakyat diluwa
Lheueh meukeumah tamong leugat, bandum rakyat keunan mata
Ka jinari meu’en silat, ji lumpat bak seulingka
Ka ji jakjak timu barat, hireuen rakyat kalon rupa
Rakyat rame hana peue kheun, peunoh mideuen agam dara
Dong meubanja taeu hireuen, eu peukateuen aneuk raja
Abu Jeuhai hoi wahe yatim, bekle kaiem beudoh sigra
Baroe kaplueng ‘oh deuh kamoe, bak uroe nyoe ho lheueh gata
Ka mita rot ban 4 sagoe, ka peulheueh droe plueng u luwa
Adat kalob dalam bumoe, kucok keunoe lom kuhila
Jinoe ho lheueh cuba peugah, ho kaplueng kah ureueng lingka
Bek le akai aneuk tan mbah,bek kreueh babah bak meudawa
Beudoh laju ta meureupah, ku meucacah aneuk tan Ma
Abu Juhai ji meulikak, miseue Meurak meugisa-gisa
Bandum rakyat hate galak, ka jisurak siblah raja
Tumbak beude ji peulikak, ji meureuntak meutaga-taga
Abu Jeuhai ka jilinggang, na bagoe sang gaseng Jawa
Nyang keumalon hate mandang, ban pupalang ban seun lingka
Tuwan Hamzah lon peuriwang, neu pandang bak aneuk raja
Neukalon jih beuhe tungang,hana timang ureueng duwa
Hate jikreuen badan kuwat, ngon Muhammad bacut raya
Ka neutilek bak Muhammad, Hamzah ingat hana padra
Badan la’eh hana kuwat, talo Muhammad bak neukira
Tuan Hamzah beungeh neu that, yo meutat-tat miseue geumpa
Bak neukalon talo Muhammad, meunan ingat dalam dada
Teumakot that tuwan Hamzah, hate gundah pucat muka
Neuwa Nabi neucom pantah, sare jojah ngon ie mata
Ingat Aminah ngon ‘Abdullah, aneuk neukeubah dalam bahya
Neu maritle tuan Hamzah, neu peugah bak Nabi kita
Bek tatakot Abu Jeuhai, bekna sagai gli ngon liya
Tamat laju nibak sapai, ta peukanjai siceulaka
Raya mantong teuga jitan, tamat hanjan meuseumpomka
Adat han ek nyan talawan, aneuk badan peugah sigra
Bale lon cang seukalian, sitree Tuhan darohaka
Dum sinaroe jih kusimpang, ube kawan kawom raja
Han kutinggai pi meusikhan, ku peusaban agam dara
Kukoh takue inong agam, soe nyang nadam banci gata
Abu Juhai deungon Husyam, ku hantam ngon peudeueng raya
Lheueh neukheun nyan tuan Hamzah, Nabiyullah neumat sigra
Nabi beudoih teuma pantah, tuan Hamzah teuma peuba
Toe Abu Jeuhai dong janjongan, yohmasa nyan hana haba
Ka meuteumeung meuhadapan, teungoh kawan ureueng duwa
Rakyat laen hansoe tuban, nyang na Tuhan teudum kira
Keunan mata seukalian, ngon piasan aneuk raja
Pinto langet tujoh lapeh, bandum habeh ka teubuka
Malaikat hate gundah, ubak Allah mohon pinta
Peunoh langet Malaikat, lakee rahmat keu Saidina
Ngon Jebra-i pina sajan, neu eu peurbuatan asoe donya
Natom meunoe ji meulawan, kafe syaitan som ceulaka
Teuma beudoh raja Husyam, ji meukalam ngon maulana
Pakri jinoe beuna syarat, he Muhammad jaweueb sigra
Neu seuotle pojanjongan, tango kaman lon calitra
Ban nyang hajat gata sinan, bak kamoe han na meudawa
Raja Husyam jikheun meunoe, tango kamoe he Thaliba
Adat meunang aneukku nyoe, talo jinoe kumuen gata
Kusie keubeue meusireutoih, unta 40 nyang that raya
Di gata peue bek meutanggoh, peue keu taroh he Thaliba
Peue digata cuba peugah, kheun beupantah kungo nyata
Abu Thaleb hireuen dahsyah, tuan ‘Abbas seuot sigra
Pakon taiem Abu Thaleb, pakon that treb jaweueb gata
Ureueng deungo musyreb meugreb, padum naseb taroh gata
Abu Thaleb seuot tajam, wahe Husyam deungo sigra
Gata syaksi inong agam, lon meukalam deungon raja
Tadeungo lon dum sinaroe, beurang kasoe agam dara
Adat meunang kumuen kunyoe, talo jinoe aneuk gata
Kusie keubeue limong reutoih, nyang meureugoh raya-raya
Kusie unta nyang meureugoh, duwa reutoh leubeh ganda
Putoih janji deungon taroh, rakyat sunggoh lakee do’a
Asoe langet hate ngiri, teuka wahi bak Rabbana
He Malaikat gata syaksi, Muhammad kubri keurajeuen raya
Ban phon jinoe troh kiamat, nyan amanat kee keugata
Pulang keurajeuen keu Muhammad, beuta ingat bandum gata
Lheueh Nabi ngo pakat simpan, neucok syeureuban sigra-sigra
Teuhah ulee neucok syeureuban, Malaikat yohnyan meunoe do’a
Ya Rabbana inna nabiyika wa rasulika, thafal shaghira takzana
Ya Tuhanku deungo kamoe, Nabi teunyoe gohlom raya
Taidin maklum kujok batee, ateueh ulee siceulaka
Malaikat habeh ‘ohnoe, nyang dibumoe nyoeban do’a
Ya Rabbi azini an fasyaqa fi bathani fi bashafi
Ya Tuhanku gata Tuhan, idin ku peurlan siceulaka
Ku ‘uet lam pruetku beuhabeh, kafe paleh kawom ceulaka
Jaweueb Tuhan do’a jilakee, meunoe lagee wahyu teuka
He Malaikat bekle kiyam, saban kalam bandum gata
Wahe langet deungon bumoe, teutap jinoe bekle goga
Ulon kuwat ekku hukom, nyang nyang muphom ku keureuja
Gata bandum hantok ileumei, eu peurbuatan kee ku peunyata
Ulon kana sajan Muhammad, ku gaseh that ku peumulia
‘Ohlheueh Nabi keubah syeureuban, neudong sajan siceulaka
Nabi neudong di hadapan, jikheun nyoeban aneuk raja
Ya Muhammad gata dilee, atawa kee kheun beusigra
Nabi jaweueb Abu Jeuhai, gata awai wahe raja
Ban jideungo haba Nabi, ji nari meugisa-gisa
Abu Juhai mangat hate, ji deumpekle su meutaga
Uba keuieng jiwa Nabi, hana sakri galak raya
Ji jeumulueng jiglueng gaki, jilisi ban seun lingka
Jipet mata jikab bibi, jilho Nabi lagee raya
Ban seulingka ka jilisi, han jitukrile bicara
Hana meugrak jibot Nabi, Potallah bri han kuasa
Nabi Muhammad tan padoli, neu eu pakri buettan raja
Neu peujok droe ubak Rabbi, nyang keutahwi dum peukara
Nabi Muhammad kaneu iem droe, cula caloe aneuk raja
Ureueng keumalon dong meupeudoe, teukap jaroe agam dara
Siti Katijah tahe mandang, that neu sayang keu Saidina
Neu eu Nabi jaroe neu angkat, bak Hadlarat lakee do’a
Siti Khadijah mata u langet, lidah meumet-met hana reuda
Seureuta ngon neukheun meunoe, tulong kamoe ya Rabbana
Jikalee beuna nyang lon lumpoe, gata sidroe nyang karonya
Ya Tuhanku tulong kamoe, bak uroe nyoe lon meudo’a
Allahumma shurhi wa ‘alaihi, meunan lagee do’a neubaca
Abubaka yohnyan neumow, neu leueng jaroe lakee do’a
Dalam do’a neukheun meunoe, taklek sinoe nyang disana
Sifeuet Nabi dalam Shuhuf, geukalon deuh habeh nyata
Ban disideh na disinoe, bak yatim nyoe tan meuriba
Adat beuna suroh bak kamoe, tulong jinoe Ya Rabbana
Taklek dilee do’a dudoe, neukheun meunoe Abubaka
Ingkana nabiyan mingka, warasulikal yanafi?
Fan shur hu ‘alaihi, meunan lagee lafai do’a
Binatang kleuet cicem teureubang, kanan pandang dum sineuna
Nibak nyang hu cicem pandang, jipo mnyang jigisa-gisa
Padok uroe reului bumoe, payong hanpeue rakyat dumna
Nyankeuh awan jeuekeu payong, keunan ceundrong bandum mata
Gle pi lingka mideuen teungoh, rakyat peunoh hanatara
Asoe Makkah ngon baduwi, bak pahok? gle rumoh tangga
Keunan jitron dum sagaibe, nyum hanlotle Makkah mulia
Bandum rakyat beursalahan, sabe rakan ji meudawa
Rakyat rme hansoe tuban, Allah Tuhan tudum kira
Ji meudawa sabe keudroe, jeueb2 sagoe tango subra
Ladom talo jeh ladom talo nyoe, keudeh keunoe ji meudawa
Abu Jeuhai deumpek teungoh mideuen, naban tupeuen su meutaga
Teubiet reuoh miseue ujeuen, rakyat hireuen keunan mata
Ji jeumulueng ateueh bumoe, keudeh keunoe meugisa-gisa
Nabi tahe neudong keudroe, neuleueng lakee do’a
Abu juhai ka meutugom, ji riwanglom Nabi jiwa
Ji meubeuot Nabi jiseumpom, ji keumarom meunan kira
Abu Jeuhai meuhah-meuhah, teusuet lidah na sideupa
Habeh lagee ka jiilah, han jipapah tukri daya
Hana bacut Nabi meugrak, meusitapak tan meuriba
Abu Jeuhai meuh’ak-meuh’ak, sangka seunak aneuk raja
Deungon kudrat nibak Tuhan, han jipaban tukri daya
Abu Juhai yohmasa nyan, ngon janjongan ji meuhaba
Gaki gata hai Muhammad, sang meukeumat kong lagoina
Gata sidroe geuhon pithat, sang nyuem nabrat siblah donya
Sang teutanom dalam bumoe, gaki teunyoe meugrak hana
Abu Jahai meunan kheun proe, Nabi iem droe lakee do’a
Kata rawi poriwayat, ngon hijeurat dum teurata
Sidroe wali peuetploh rakyat, dumnan kuwat neu karonya
Sidroe Nabi peuetploh wali, dumnan neubri na kuwasa
Sidroe Rasul peuetploh Nabi, kuwat neubri leubeh ganda
Nabi Muhammad that lom kuwat, peuetploh lipat ganda berganda
Deungon tulong sudroe kudrat, Nabi that brat siblah donya
Nyandum kuat karonya Tuhan, pakri jilawan som ceulaka
Kata rawi ‘ohnoe simpan, laen rakan lon calitra
Kisah meuwoe keu panghulee, do’a neulakee bak Rabbana
Nabi Muhammad baro neuthee, leumoh sitree bakri rupa
Abu Jeuhai sangka seudee, habeh lagee ka jidaya
Tiek kupiah suet ngon bajee, keuieng panghulee kong that jiwa
Habeh akai ka ji akai, hana sagai ek jidaya
Nabi neumat Abu Juhai, siblah sapai ka neuhila
Bak taloe keuieng neuklok jaroe, neupaleng droe Nabi gisa
Leukang gaki nibak bumoe, keudeh kunoe Nabi baba
Nabi neumat ngon jaroe wie, bak tan sindie aneuk raja
Nabi hapit ka meuh’ie-h’ie, sang aneuk mie jime lema
Jaroe mirah gaki jeumulueng, reuoh bak rueng ban ie raya
Miseue ureueng kenong gantung, ji jeumulueng hana reuda
Miseue eungkot roh bak kawe, meuble-ble mata uluwa
Ji meulawan pihanale, sangka mate meunan rupa
Nabi neumat ngon jaroe siblah, tan bube drah brat jihana
Abu Juhai aloh-alah, muka mirah ban keuseumba
Tahe hireun bandum rakyat, muka pucat kawom raja
Malaikat dum lakee rahmat, muhon syafaat bak Rabbana
Langet bumoe mangat hate, binatang gle lakee do’a
Mata uroe leumah tanle, dum sagaibe reului rata
Rakyat keumalon peunoh mideuen, akai hireuen ngon bicara
Sabe keudroe ji meukheun-kheun, miseue tupeuen tango subra
Pane kuat aneuk tan Du?, sang na bantu dalam hawa
Kawom Nabi bandum seu-u, nyang that kuyu kwom raja
Meucap babah meuhasek ulee, hanatok thee ngon bicara
Abu Juhai Nabi pangkee, moe meuree-ree dum syeedara
Abubaka eu meunan lagee, beudoh dilee sigra-sigra
Mangat hate hana sakri, potallah bri meunang ghaza
Neu tabu meueh ateueh Nabi, ngon kasturi mawo atha
Lheueh neutabu meueh ngon pirak, hate galak pujoe Asa
Ngon kudrat Po Ilahon haq, peue nyang kheundak neu karonya
Tuwan Katijah beudoh dudoe, mat dijaroe intan meutia
Mangat hat hana bagoe, Tuhan neu pujoe hana reuda
Neu seupeuek meueh deungon intan, ngon beurlian mutiara
Sabab? hate that sukaan, pujoe Tuhan deungon do’a
Ateueh Nabi seupeuek sabe, mangat hate leupah bahya
Geutabu meueh keu breueh pade, meunan mise he ssaudara
Lagee miseue seupeuek beureuteh, seulamat wareh nibak bahya
Ban nyang adat reusam nanggroe, meunan adoe lon calitra
Teuma langet deungon bumoe, rahmat keunoe dum teubuka
Ban bak hamba nyoe bak Tuhan, tilek Rahman keupadanya
Neubri rahmat keu janjongan, ji teupeue han manusia
Teuduek haba siat ‘ohnan, meuwoe kurangan ubak nyangka
Lom keubunoe haba meuwoe, tango adoe lon calitra
Abu Jeuhai mat bak jaroe, neu lambong droe dalam hawa
Meugisa-gisa ban seulayang, rhotle rijang lom bak nyangka
Nabi sambot ka neu tatang, rakyat pandang hireuen raya
Rakyat tahe mandang keudroe, hireuen laloe agam dara
Ateueh bumoe Nabi antok, patah rusok aneuk raja
Tan jibedoh ‘oh neu peuduek, jihpi ka jruek tan suara
Abu Jeuhai yohnyan pansan, mumet pitan naf’ah hana
Husyam beungeh hana lawan, ji deumpek ban taga raya
Mukjizat Nabi kudrat Tuhan, Husyam pansan sikutika
Sare puleh nibak pansan, jirom syureuban ji geulawa
Beungeh jithat raja Husyam, muka itam jiek bisa
Ulee peudeueng ka jireugam, jisuet curam laju sigra
Ube nyang na jih kawom droe, mat dijaroe peudeueng rata
Laen nibak nyan aneuk nanggroe, dong meupeudoe santeut banja
Ka meusiblah bandum rakyat, jisuet leugat peudeueng sigra
Ji keumeung cang Nabi Muhammad, meunan ingat siceulaka
Ban neukalon uleh Hamzah, neusuet pantah peudeueng raya
Peudeueng dijaroe, narit dibabah, he asoe Makkah ingat dumna
Na katuri nyoekeuh Hamzah, ingat kuplah beukah muka
Miseue Ashhabul Fil nyang poh gajah, meunan uleekah kukeureuja
Kacuba grak meusilangkah, ku meuhasah peudeueng raya
Meusidroe hanle kukeubah, haram jadah le bicara
Agam inong dum ku cicah, aneuk mirah ku seureupha
Bak uroe nyoe kukheun meuceh, kawom wareh hana bida
Kumuen lon nyoe soe peujayeh, meuji kheun seh kukoh dua
Agam inong ku peuhabeh, kafe paleh som ceulaka
Jithee bandum nyobit meunan, meutuka han ube seuma
Tuwan Hamzah that phalawan, tan sipadan dalam donya
Teumakot that dum ureueng nyan, nyobit meunan ‘oh jikira
Jirong peudeueng dalam sarong, ka jigulong deungon tika
Jitob ulee meukeulubong, hate tutong dalam dada
Abu Jeuhai boeh lam usong, u gampong jipuwoe lanja
Raja Husyam tanle untong, top keulubong ro ie mata
Seungab canang seungab ngon gong, woe u gampong agam dara
Tan meusidroe pina tinggai, habeh sagai dum jigisa
Meutamah ‘ayeb deungon kanjai, Abu Juhai ka binasa
Troh lam kuta teumpat asai, raja tinggai rakyat gisa
Raja Husyam susah jithat, aneuk teupat dalam tika
Seutot Tabib yue peuubat, timu barat ji seuranta
Dalam kuta ka meusapat, jak peuubat aneuk raja
Abu Jeuhai teutap siat, lon riwayat keu Nabi kita
Saleum meuhat keu Muhammad, rahmat niekmat keu? Rabbana
Tuan Hamzah hate mangat, NABI Muhammad meunang ghaza
Neucom Nabi tuan Hamzah, pujoe Allah hana reuda
Mata uroe pika mirah, asoe Makkah habeh gisa
Tamat ‘ohnoe Nabi meureupah, ulon peugah laen khaba
Teungoh ugle koh bilarah, ta peureubah dalam paya
(Amma bakdu sambong kisah keu Rasulullah lon calitra)
Sifeuet Nabi ulon kisah, ngo lon peugah he syeedara
Sahbat nyang peuet ulon peugah, he meutuwah ngo beurata
Laen nibak nyan ulon kisah, Nabiyullah maniaga
Bungka u Syam neujak meukat, deungon sahbat Abubaka
Soe nyang ikot Nabi Muhammad, le syafaat bak Rabbana
Dilee meukawen dudoe Mikreuj, dudoe teuma jeuet maniaga
Nabi bungka nanggroe Makkah, u Madinah bumoe mulia
Sifeuet Nabi sangat indah, bahlon peugah meusikada
Nibak ulee pojanjongan, na disinan peuet peukara
Taaha naa launaciir?, peuet tha’ani di keupala
Nyan nibak dhoe pojanjongan, lompi sinan 4 peukara
Samar qamar teulhee haya-i, peuet nuri bak dhoe mulia
Nibak mata pojanjongan, Tuhan bri sinan 4 peukara
Habasyiq teulhee ri, peuet kahlanii jroh han tara
Bak geuliyueng pihna 4 ban, gaseh Tuhan akan dia
Nada samak teulhee hatifi, jamma’ani neu karonya
Nibak hidong pojanjongan, indah hanban po karonya
Kasturi ‘umbar teulhee kafuri, za’farani peuet peukara
Nibak lidah pojanjongan, lom pisinan that samporna
‘ilmu hakim teulhee ‘arabi, peuet ihsani nantiasa
Nibak takue nubuet peuet ban, ‘ajib taran? akai kita
Liwailil jamalan teulhee ‘arabi, kadallany peuet peukara
Nibak baho panghulee Nabi, kadallany po karonya
Kanaq kitab teulhee hanaahi, peuet thalany that mulia
Nibak jaroe Tuhan bri 4, got that sifeuet Nabi kita
Nadhar patah teulhee syakha-i, sajahany hanatara
Dalam dada Din Iseulam, hajat barahat peuet peukara
Dalam hate dike syuko, munajat le (hana reuda)
Nyan dilikot panghulee Nabi, Tuhan neubri peuet peukara
Quwat shihat tawasha’i, hakamany peuet peukara
Didalam pruet Rasulullah, Tuhan titah 4 sinan na
Taa naqaa teulhee nun kaiy, waja’any nantiasa
Nibak teuot Rasulullah, Tuhn titah peuet peukara
Qiyam ruku’uk eulhee ta’udy, sadany bak mushalla
Masyi sa’iy teulhee sarany, shabarany panghulee kita
Di ulee phon troh u gaki, sifeuet Nabi thatmulia
Bacut lon boeh laen tinggai, dalam asai Nyak peunyata
Nibak sahbat Tuhan bri peuet, dum neu peujeuet that mulia
Shadiq faruu? Keu teulhee ‘ali, ‘usman peuet mulia
Bak isteuri Tuhan bri 4, Tuhan peujeuet got hantra
Rupa indah hana bagoe, bak peurangoe asoe Syuruga
Phon Khadijah dua ‘Aisyah, lhee Hafeusah peuet Ummihaniya
Nyangkeuh aneuk neubri 4 droe, ureueng lakoe lhee nyang dara
Thaleb Tahe geurasinan, lheueh nibak nyan Ibrahima
Nama Qasem geunap 4 droe, ureueng lakoe aneuk Saidina
Ureueng nyang kheun sifeuet Nabi, Poteu Allah bri lethat pahla
Tuhan peulara nibak upat, syaitan laknat han didaya
Teuhah pinto syuruga lapan, tamong tuan ri nyang suka
Ureueng deungo le meumfaat, rahmat niekmat Pokaronya
Nyang that leubeh ureueng surat, ampon meuhat bandum deesya
Ngon mukjizat Nabi Muhammad, Tuhan bri rahmat soe nyang baca
Khaba sifeuet teuduek siat, jinoe sahbat lon calitra
Sahbat nyang peuet lon boeh ato, ban nyang rungkho meunan kira
Abubakar lon peugah phon, ban nyang turon dilee raja
Mu pituha keurajeuen dilee, wasiet guree meunan haba
Lailahaillallah, Rasulullah phon nyang mula
Abubaka duek teurjali, ‘ohlheueh Nabi pandang donya
Dua thon 4 buleuen tuha Nabi, teuma jali Abubakar
Lhee blah thon Abubaka lahe, teurjalile Saidina Umar
Lheueh 14 thon teuma lheueh nyan, Saidina ‘Usman teuma nyata
Tujoh umu nyan ‘Usman, ‘Ali yohnyan pandang donya
Sahbat nyang peuet dum sirungkhe, lon boeh mise saboh rupa
‘Abdul Muthaleb nyang boeh mise, dalam sya-e neu calitra
Naban miseue aneuk jaroe, sahbat 4 droe meunan rupa
Dali leubeh ‘Abdul Muthaleb, Imum wajeb keu Nabi kita
Sahbat nyang peuet gohna sidroe, kaneu tusoe lehai nama
Tuhan ilham dalam hate, neukheun sya-e pujoe Saidina
Neu pujoe Nabi deungon sahbat, Tuhan surat dalam dada
Masa neucok manyak lam jaroe, neucom bak dhoe peuduek bak pha
‘Ohban neucom manyak diubon, Muthaleb kheun phon sya-e neuba
Teuma neume manyak lam Kakbah, alhamdulillah pujoe Asa
Abdul Muthaleb ucap sya-e hingga akhe habeh baca
Alhamdulillahil lazi ‘akthany, haza naqlamil thabi laa ziini
Hingga habeh neukheun sya-e, neu teubietle teuma uluwa
Buleuen ngon uroe habeh reudee, cahya panghulee leubeh ganda
Lailahaillallah, sidroe Allah that kuwasa
Sahbat nyang 4 neu peugah soe, ban aneuk jaroe nyan upama
Abubakar upama gitek, that ceureudek hanatara
Tuan Umar putu jaroe, ‘ade hansoe hukom sibeuna
Raja jaroe Saidina ‘Usman, meulintee janjongan that mulia
Teununyok unun tuanteu ‘Ali, ireng Nabi sajan seureuta
Inong jaroe Nabi Muhammad, santeut pakat bak agama
Meunan tamse sahbat nyang peuet, miseue paleuet bak agama
Peuet Mazeuhab nibak sahbat, peuet cabeueng jad kayee raya
Nibak cabeueng ranteng timoh, hingga peunoh ileumei donya
Lailaha illallah, teuduek kisah haba nyangka
Tujoh buleuen mume aminah, jak ‘Abdullah nanggroe Syariba
Abdul Muthaleb yue ‘Abdullah, aneuk talangkah jinoe gata
Rab troh buleuen mume Aminah, mita nakeubah zabet keureuma
Peue nyang hana tapeumudah, nabek susah jamei teuka
‘Abdullah ngo narit ayah, neujak pantah nanggroe Syariba
Sabab sinan le kawom droe, ‘Abdullah sampoe keunan teuka
‘Ohtroih keunan nalhee uroe, seuuem asoe kuwut lam pha
Dumna kawom geujak intat, sajan rakyat me keureuma
Nalhee uroe geubeurangkat, ‘Abdullah that ka nadeu’a
Nadak sukreuet mate ‘Abdullah, geutanom pantah nanggroe Abawa
Lhee uroe jak ngon Madinah, geupeugot kubah kubu mulia
Kubu geutanyoe ………………., ………………………………………..
Saleh nanggroe nyoe saleh nanggroe jeh, meuka habeh umu lam donya
Tuhan grak langkah ubak kubu, teuka nafsu grak anggeeta
‘Ohtroih keunan mate laju, peuhah kubu tanom sigra
Miseue ‘Abdullah ayah Nabi, tinggai isteuri tanoh mulia
Tuan Aminah bunda Nabi, nyan pimate dalam shafa
Peuet buleuen umu Nabiyullah, Aminah langkah nanggroe Abawa
Jak bak kubu tuan ‘Abdullah, neujak ziarah peumulia
Maseng2 giduek kandran, Nabi sajan Aminah ba
Sikureueng malam geubeurjalan, sampoe tuan nanggroe Abawa
Troih bak kubu tuan ‘Abdullah, geujak ziarah lakee do’a
Geukhanduri bri seudeukah, tuan Aminah sangat duka
Habeh geumoe dum sinaroe, ingat budoe deungon guna
Tuan ‘Abdullah jroh peurangoe, rakyat dummoe agam dara
Tuan Aminah rugha neumoe, hana sunyoe siat reuda
Saket ulee seuuem asoe, kalhee uroe pucat muka
That lom saket tuan Aminah, maken meutamah jeueb2 anggeeta
Saket lam pruet syiret muntah, apo-apah ka nadeu’a
Habeh raseuki deungon langkah, kheundak Allah ajai teuka
Yohnyan wafeuet tuan Aminah, mawot leumah nyawong neuba
Geutanomle sajan ‘Abdullah, Aminah geukeubah nanggroe Abawa
Woe dum kawom nanggroe Makkah, tuwan Aminah tan meugisa
Tuan Aminah sajan ‘Abdullah, dalam kubah sinan duwa
Geupuwoe Nabi sajan kafilah, u nanggroe Makkah jok bak Poja
‘Abdul Muthaleb that meutuah, Nabiyullah neu peulahra
Beungoh seupot neu peumanoe, hana sunyoe ro ie mata
Bak Ummi Ramlah neu peujaroe, ureueng binoe mubahgiya
Na siploh umu Nabi, saket nini nanggroe mulia
‘Abdul Muthaleb saket di Makkah, wasiet neu keubah bak aneuknda
Dumna gata ku peuingat, Nabi Muhammad ta peulahra
Soena teumeung masa tron wahi, troih Jebra-i ubak gata
Taba iman dum tapateh, Hasyem Qureh kawom mulia
Nyankeuh Nabi keusudahan, Rasul Tuhan dalam donya
Lheueh neu wasiet droe neumte, Abu Thaleb mele neu peulahra
Dua blah thon umu Nabi, Abu Thaleb pergi maniaga
U nanggroe Syam neujak meukat, Nabi Muhammad sajan neuba
Yohnyan lahe that keuramat, Nab Muhammad ateueh donya
Dalam shafa lahe mukjizat, han ek boeh had geucalitra
Awan dilanget jak meutamon, ulah bangon payong geuba
Reului rakyat nyang na sajan, bak berjalan dalam safar
Neudong jidong neujak jijak, awan tan jarak meugisa gisa
Mata uroe rakyat tangah, hana leumah awan nyang na
Cicem meukawan jipo lambong, miseue payong dalam hawa
‘Ohtee geudong rakyat Nabi, cicem nari meugisa-gisa
Ji peureului Nabi Muhammad, bandum keuramat lahe nyata
Laen nibak nyan lombak kayee, meudilee-dilee meulumba-lumba
Bak nyang na neudong Nabi payong, kayee pitroih keunan teuka
Ji ato droe ji peureului, angen dirui mangat rasa
Cicem jidong dicong kayee, mangat lagee meusuwara
Nabi Muhammad dum ji pujoe, ulah bagoe manusia
Cicem Meurak ji meunari, hansoe tukri jieu rupa
Bayeuen dendang ji meusya-e, ji pajohle bunga-bunga
Binatang uteuen sigalabe, habeh sare keunan teuka
Me boh kayee didalam gle, meurungkhe-rungkhe keunan jiba
Leumak mameh hana sabe, lagee mise U ngon saka
Rathab keureuma mameh-mameh, dumpeue jeuneh asoe rimba
Dumna rakyat pajoh boh kayee, ngon panghulee dum sineuna
Binatang bukh bandum keunan, kawai janjongan nibak bahya
Laen nibak nyan Malaikat, kawai Muhammad suroh Rabbana
Cicem teureubang binatang gle, saleuem hase keu Saidina
Kayee muda hanpeue runong, kayee bungong meureula-reula
Keu Nabi dum jijak jok droe, dum sinaroe ube nyang na
Lailaha illallah, gaseh Allah hana reuda
Abu Thaleb deungon rakyat, sampoe hajat ho geuhala
U nanggroe Syam katroih sampoe, ladom meubloe maniaga
Meuneukat geuba lagot rijang, sigala barang dum meulaba
Meuneukat habeh dum sinaroe, geujak meubloe teuma sigra
Barang geubloe dumpeue murah, ngon ijazah Nabi kita
Yum sireutoh peuet ploh jibri, mukjizat Nabi Allah karonya
Maniaga meuploh ribee, ngon panghulee lethat laba
Kisah Nabi teutap dilee, laen sampee lon calitra
Saboh nujum lon peuteuntee, nyankeu guree kafe dumna
Nama geuhoi nan Kaunat, su pimangat that ‘ulama
Guree Yahudi nyang meugah that, Kaunat meuhat geuhoi nama
Keuraja Syam ji riwayat, ampon deelat pomeukuta
Katroih keunoe Nabi Muhammad, na alamat lon eu tanda
Barang lagot deungon siat, laba lethat peue nyang jiba
Mata uroe pika reudee, lethat lagee lon eu tanda
Rot taturi lon peuteuntee, ta peujamei Arab dumna
Abu Thaleb ngon kafilah, keunoe takrah dalam kuta
Tahei keunoe ureueng Makkah, tasie kibaih deungon unta
Dalam kuta keunoe takrah, nyan lon peugah saboh tanda
Soe nyang hanjak nyankeu Nabi, saboh dali lon peunyata
Nabi Muhmmad tapoh mate, yoh goh lahe lom agama
Lheueh Kaunat meunan sare, peujameile ureueng teuka
Abu Thaleb yohnyan jikrah, ureueng Makkah ube nyang na
Habeh geujak dum kafilah, Nabiyullah sidroe hana
Kaunat eu hana Nabi, ka jisudi meunoe haba
Lon eu jamei hana habeh, sidroe Qureh keunoe hana
Tinggai diblang sidroe sideh, laen habeh keunoe teuka
Raja kheunle teuma peugah, jaktueng pantah nyang diluwa
Abu Thaleb seuot meunoe, bandum kamoe habeh teuka
Aneukmiet cut tinggai sidroe, jimat taloe guda hamba
Raja Syam kheun jaktueng keunoe, hajat kamoe meu-eu rupa
Aneukmiet hajat kamoe, khanduri nyoe kon keugata
Gata laen hana hajat, jaktueng leugat keunoe taba
Abu Thalebngo haba deelat, teubiet leugat luwa kuta
Teuma teuka sidroe Raheb bak Abu Thaleb ji calitra
He Abu Thaleb tango kamoe, yue woe jinoe kumuen gata
Ji keumeung pojle Yahudi, jikheun Nabi akhe donya
Nyankeu sabab ji keunduri, ji meutaki kumuen gata
Bak uroe nyoe jipoh mate, kalon lahe hajat raja
Na tujoh ploh dum Yahudi, guda tiji bandum rata
Ji meujak poh jinoe Nabi, suroh duli bak lasyeuka
Adat geuwoe jiyue seutot, jipoh bak rot kumueng gata
Jinoe tayue woe beurijang, yoh goh jicangle panita
Yoh hana troh lom Yahudi, yue woe Nabi laju sigra
Meunan jikheun uleh Raheb, Abu Thaleb pucat muka
Ngon ie mata ro meureb-reb, malee ;ayeb ateueh donya
Bak Muhammad neu peugah seb, Abu Thaleb meunan khaba
Wahe kumuen gata saboh, jeh guda soh taek sigra
Woe u Makkah he kumuen jroh, gata jipoh uleh raja
Gata Nabi akhe zameun, meunan jikheunle panita
Tawoe sidroe bekna rakan, ta meukandran ateueh guda
Nabi deungo Mama peugah, kheun Bismillah ek cong guda
Nanggroe Syam ngon nanggroe Makkah, lethat ploh hah uroe bungka
Nabi neuwoe hana rakan, neu meukandran ateueh guda
Neu arong gle rimba Tuhan, guda deupan seun nam deupa
Yahudi eu Nabi katan, giduek kandran seutot lanja
Na tujoh ploh le Yahudi, guda tinji bandum rata
Guda jiplueng hanjab gaki, jilet Nabi lagee raya
Meuji teumeung jipoh mate, meunan pike poceulaka
Jisuet peudeueng deungon beude, jilet sabe troih u rimba
Jeeueb2 alue jeueb2 lhok gle, duroe awe han jikira
Uroe malam han jipike, jilet sabe Nabi kita
Nabi sampoe u dalam gle, rot ukh hanle na meuhoka
Han meuho rot woe u Makkah, teuka susah dalam dada
Saleh u wie saleh u nun, rot lam uteuen simpang dua
Neudong siat diyub kayee, hana lagee susah raya
Di Yahudi piji kajee, rab jiteumei Nabi kita
Leumah ji eu incit tapak, rot Nabi jak pasang guda
Ka jikarat aneuk batak, jitinjak siseun nam deupa
Ji lumpatle ateueh bateueng, jiyue ampeueng rot beuluka
Jilet Nabi meuteueng-bayeueng, jisue peudeueng mat diluwa
Meuji teumeueng Rasulullah, jijeb darah bak nyuem rasa
Saket hate sabab payah, teusuet lidah na sideupa
Yahudi bloh rimba Tuhan, jideumpek ban taga raya
Nabi deungo su phalawan, nyuem lam badan nyawong keuluwa
Guda jiplueng tajam hanban, rimba Tuhan jiniet data
Dalam uteuen ka meukik-kik, ka teubiet iek ladom guda
Nabi sidroe goh meuri hek, mantong cuttek gohlom raya
Rab ji teumei Rasulullah, guda pantah ji pohlawa
Yohnyan Nabi that bit susah, tron hadiah bak Rabbana
Dalam rimba Nabi sisat, susah neuthat hanatara
Tuhan peuleumah rot nyang teupat, Nabi karat lagee raya
Seuperti teuseubut dalam Qur’an , firman Tuhan wawa jadaka
Dhalam fahada fireuman Hadlarat, Muhammad sisat jalan safa
Tuhan peutunyok jalan u Makkah, Nabiyullah neuwoe lanja
Hana leumah taeu gaki, guda titi tajam raya
Jehpi sisat ban tujoh ploh, lam kurukoh lam beuluka
Ka jiek cot jitron paloh, Yahudi bloh jeueb2 rimba
Tan jituho tunong baroh, lam kureukoh meuraba-raba
Ie han jijeb buhan jipajoh, pijuet tuboeh rimueng seuba
U Makkah hntroh u Syam hantroh, rimueng pajoh dalam rimba
Dalam gunong meubuleuen-buleuen, jeueb2 uteuen meureuraba
Yahudi mate hana umpeuen, rimueng makeuen dalam rimba
Tuhan balah syeksa lam nanggroe, uroe dudoe lam Nuraka
Habeh mate dum sinaroe, tan meusidroe na meugisa
Haba Yahudi habeh ‘ohnoe, lon peugah nyoe laen teuma
Lailaha illallah, troih u Makkah Nabi gisa
Abu Thaleb ulon kisah, neuwoe pantah sigra-sigra
Neuwoe katroh nanggroe Makkah, tulong Allah han binasa
Laba pile bak meuneukat, bandum rakyat hate suka
Kaji pujoe Nabi Muhammad, ‘oh ji ingat lethat laba
Thon keudua bungka u Syam, ‘alihis salam ngon Abubaka
Rakyat pile neuba sajan, maseng kandran guda unta
Yohnyan lahe taht mukjizat, Tuhan Hadlarat nyang peunyata
Ngon mukjizat Nabi sidroe, rotpi katoe’oh neubungka
Bungka u Syam troh siuroe, Tuhan sidroe nyang kuasa
Bandum rakyat hana troh pham, salah waham kira-kira
Dua uroe dua malam,katroh u Syam dum geubungka
Sabab toe that siat katroih, nanggroe jeuoh hanatara
Ngon nanggroe nyangka jeuoh, na le 40 uroe bungka
Bungka gonyoe troihle siat, that mukjizat Nabi kita
Laen nibak nyan lahe mukjizat, deureuham lethat dengon dinar
Me dinanggroe saboh direuham, ‘ohtroh u Syam nam reutoihka
Lahe mukjizat ‘alaihissalam, hana troih pham rakyat dumna
Dina deureuham meutamah brat, ngon mukjizat Nabi kita
Lethat laba ureueng meukat, bandum rakyat hate suka
‘Ohtroih u Syam meubloe leugat, keumah siat dumban nyangka
Yumpi murah nibak dilee, miseue lagee haba nyangka
Laba letah meuploh ribee, hingga sampee lon calitra
Bandum rakyat mangat hate, han ek pike lethat laba
Meubloe pilheueh meukat hase, geupeudiengle ateueh unta
Hanpeue beureukah deungon ikat, barang meusapat ateueh guda
Hana payah bandum rakyat, ngon mukjizat Nabi kita
Baroe geujak singoh geuwoe, troih u nanggroe Makkah mulia
Mangat hate dum sinaroe, Syam pikatoe ‘oh geubungka
Abubakar hireuen laloe, dum sinaroe ngon lasyeuka
Geuwoe katroh nanggroe Makkah, hate dahsyah rakyat dumna
Dum sinaroe hana payah, deuek deungon grah tan jirasa
Abubaka ngon Rasulullah, neubri seudeukah hana reuda
Aneuk yatim faki miseukin, ureueng gasien habeh kaya
Ureueng balee neubri salen, ban siseun tren bajee ija
Lailaha illallah, pujoe Allah bekna reuda
Thon nyang keulhee Rasulullah, u Syam leupah lom neubungka
Sajan-sajan ngon Basyarah, namiet Katijah ureueng kaya
Siribee 600 kandran geupeugah, that barullah dum areuta
Sidumnan le di Khadijah, Qureh Makkah laen kira
Ureueng bungka that barullah, galak leupah lethat laba
Rot pikatoe Syam ngon Makkah, tanle payah ‘oh geubungka
Areuta Qureh meupasukan, lon peugah ban he syeedara
Dua ribee unta kandran, bungka sajan dum seureuta
Umu Nabi duaploh thon, yoh bungka phon lon calitra
Awan dilanget jak meuron-ron, dum meuhimpon keunan teuka
Mata uroe hana tutong, awan keu payong rakyat dumna
Reului rakyat padok uroe, hingga sampoe bak geuhala
Uroe geujak troile u Syam, ‘alaihis salam mukjizat nyata
Barang geuba habeh siat, laba lethat hate suka
Baroe geujak singoh geuwoe, troih u nanggroe Makkah mulia
Beungoh uroe troh u Makkah, Mubasyarah hate suka
Mangat hate dum kafilah, hanle payah jalan safa
Troih Basyarah bak Khadijah, ka jipeugah dum rahsia
Lahe mukjizat ka jipeugah, Siti Katijah hate suka
Ks neu tanyongle Khadijah, bak Basyarah saboh rahsiya
Tadeungo lon hai Basyarah, nyoe lon peugah ubak gata
Lon meulumpoe bak simalam, dua jam kaleupah ‘Isya
Yoh neu peujeuet uleh Tuhan, ulontuan milek Saidina
Dalam hukom Nabi Muhammad, indah sangat hanatara
Ulon lumpoe malam Jumeu’at, meunan ‘alamat lam rahsia
Pakri t’akbi cuba peugah, hai Basyarah tacalitra
Basyarah kheun bak Khadijah, pocut meutuah meubahgia
Takbi pocut kalon ingat, le mufaat Po keu gata
Didonya kon troih akhirat, lam seulamat leupah bahya
Meunan Basyarah ji amanat, Katijah ingat sikutika
Lheueh nyan marit Siti Kahdijah, ngon Basyarah peugah haba
Meunyo meunan he Basyarah, ngo kupeugah ubak gata
Areuta lon tame keu Rabbi, meuligoe kami nyang bak gata
Sireubee 600 unta kandran, areuta lon nyan tapeulara
Bandum tabri keu Abu Thaleb, supaya seb keu beulanja
Lon meukawen ngon Nabiyullah, bek tapeugah dum rahsia
Beulanja teulangke ba keu ayah, bekthat susah geujak mita
Basyarah ngo kheun Katijah, dum geukeubah dalam dada
Keu Abu Thaleb jijok pantah, unta kibaih ngon areuta
Ka ji wasietle Basyarah, meunoe ulah ji calitra
Hai Abu Thaleb ngo lon peugah, kheun Khadijah ubak gata
Nyoe areuta tuan Katijah, neuyue bri sah dum keugata
Keu beulanja Nabiyullah, keu nafakah deungon nyata?
Teuma kawen ngon Nabiyullah, Siti Khadijah hate suka
Abu Thaleb ngo kheun Basyarah, seuot pantah meunoe haba
Tadeungo lon he Basyarah, nyoe lon peugah ubakgata
Keureuna Khuwailed Du Khadijah, ureueng meugah lom ngon kaya
Han geutueng Nabi keumeulintee, sabab geuthee tan areuta
Lom ngon gasien hana lagee, hanpat lakee utang beulanja
Areuta pitan nangmbah pitan, kupaban (cit) gasien raya
Ngon ulon han geumeubisan, kon sipadan bak geukira
Abu Thaleb meunan kheunban, teutap sikhan saboh haba
Nyankeuh sabab geuboh ilah, Siti Katijah bri beulanja
Kareuna adat jahiliyah, ‘Oh peunikah nyan aneuknda
Geumeusalen ija bak badan, tuka peukaian urueng dua
Got kupiah got syeureuban, deungon bisan geumeutuka
Peukawen aneuk tuka peukaian, dihadapan jamei dumna
Meunan adat Qureh Mekkah, jahiliyah meunan agama
Abu Thaleb ngon Khuwailet, tan meupakat ureueng duwa
Laen bandum na meupakat, meu Khuwalat sidroe hana
Nyankeuh sabab geumeujamei?, geumeutipee tuan na fatha?
Agam inong jak meure-ree, hana padee sabe teuka
Abu Thaleb peujamei ureueng Makkah, habeh neukrah agam dara
Neusie unta deungon kibaih, hanpeue peugah hat ngon hingga
Siribee nam reutoihnyangka habeh, neu seumbeuleh hana reuda
Ka meusapat bandum Qureh, areuta habeh han geukira
Uroe malam hana geueh, mata peudeh geumeujaga
Na lhee buleuen meujamei sabe, na meuhase ban nyang pinta
Agam inong mangat hate, geutot beude ban seulingka
Uroe malam kapah-kapoeh, rakyat kiroh hana reuda
Geunap malam ilah geuboeh, hankeu naroh bak kutika
Bak simalam lethat ilah, trebka payah geumeujaga
Ka meusapat Qureh Makkah, Du Katijah keunong mintra
Agam inong hate galak, peh geudumbak ngon nugara
Lheueh minoman geujeb arak, meukhem meukhak lagee raya
Abu Thaleb wa geumeucom-com, dinab kawom jamei dumna
Tuka ija ngon tangkulok, teungoh mabok tuan Naqakha
Tuka tangkulok ngon peukaian, kasah bisan ureueng dua
Mabok pithat hana lawan, han neu tujan tuka ija
Beungoh uroe puleh pansan, neu eu peukaian ka meutuka
Neu seusai droe tan paidah, sabab kasah tuka ija
Dinap majeulih dum kafilah, kasah nikah ureueng dua
Nikah Nabi ngon Khadijah, meunan peuneugah dalam sabda
Peuet ploh thon umu Siti Katijah, masa nikah ngon Saidina
Nabi Muhammad teungoh lhee ploh, meunan geuboh lam calitra
Geutanyoe laen hanjeuet meunan, meujanjongan mantong saja
Sah meunikah hana wali, hana syaksi hana peuha?
‘Ohsah Nabi judo Khadijah, neujok pantah dum areuta
Meueh ngon pirak 40 geudong, blang ngon gampong laen kira
Padum namiet unta kibaih, keu Rasulullah ban sineuna
Lethat areuta tuan Khadijah, asoe Makkah nyan nyang kaya
Ija bajee ngon peukaian, meueh ngon intan han ek kira
Neujok bandum keu janjongan, peukaian nyan keu Saidina
Yohnyan Nabi kaya limpah, fireuman Allah nyang peunyata
Wa wajadaka ‘ailam faaghna, makna teuma lon calitra
Nabi Muhammad gasien dilee, dudoe meuteumei le areuta
Geunap uroe nebri seudeukah, areuta Khadijah ban sineuna
Faki iseukin dum habeh troe, hana sidroe deuek jirasa
Beungoh teuka seupot jiwoe, geunap uroe seudeukah na
Hana sidroe meuhutangle, kaya sabe dum jirata
Ureueng Makkah tanle gasien, aneuk yatim habeh kaya
Lhee thon Nabi bri seudeukah, areuta Katijah habeh dumka
Geudong 40 habeh sare, sapeue tanle na areuta
Aneuk nanggroe mangat hate, dum sagaibe habeh kaya
Geunap uroe neu seumeuleh, unta habeh agam dara
Neu peujamei kawom wareh, that geumaseh Nabi kita
Pirak ngon meueh habeh simpan, geudong intan habeh neubuka
Ureueng Makkah that sukaan, seukalian habeh kaya
Lailaha illallah, jaroe murah Nabi kita
Sithon Nabi bak Katijah, karonya Allah aneuk kana
Aneuk yuha ureueng lakoe, Qasem sidroe geuhoi nama
Thon nyang dua nama Thahi, keuteulhee hase Thaleb nama
Aneuk nyang lhee awai mate, keuce-keuce gohlom raya
Nyang na rayek Qasem sidroe, baro raghoe pasang guda
Thon nyang keu 4 ureueng binoe, Zainab geuhoi geuboeh nama
Thon nyang limong Ummi Kalsom, haba meuphom hanpeue nyata
Thon nyang keunam Siti Rakqabah, keu tujoh sah Fathimah Dora
Fatthimah teulot aneuk Khadijah, meunan peuneugah lam calitra
Mate Qasem tutong Kakbah, meunan peuneugah dalam sabda
Ureueng ziarah that bit rame, hansoe tune apui teuka
Geume apui lam turafan, geutot sajan gahru jeumpa
Rot ngeu apui keunong tire, rakyat lale hate suka
Tujoh lapeh tire Kakbah, indah-indah hanatara
Peuet diluwa lhe didalam, hana macam indah rupa
Sikrak? Tire adat geubloe, siploh katoe na hareuga
Kakbah tutong dum sinaroe, sumbang nanggroe padum masa
Meuhimpon Qureh geumeu peugot, beulagee sot meunan kira
Teutapi han ek miseue dilee, sabab padee mit beulanja
Hana beulanja geubri upah, peucok? Kakbah nibak nyangka
Ibrahim peugot dilee Kakbah, teungoh 40 hah panyang rungka
Linteueng geuboh tujoh blah hah, dalam kisah geucalitra
Qureh peugot kureueng bak nyan,han ek dumnan mit beulanja
Dua blah hah geuboeh linteueng, buju kureueng nibak nyangka
Kureueng 20 panyang buju, manyang taeu meunan rupa
Geuboeh bubong saboh pinto, teubiet lalo rot tan juga
Kakbah dilee dua pinto, saboh lalo saboh buka
Bubong pitan Kakbah dilee, meunan meuteumei lam calitra
Masa Qureh peugot Kakbh, Nabiyullah sajan seureuta
Angkot batee boeh turapan, Nabi sajan neu seureuta
Kakbah cukop seukalian, na miseue ban dilee nyangka
Geukeumeung boeh Hijir Aswad, yohnyan rakyat jeuet meudawa
Jikheun soe boeh hijir aswad, nyankeuh meuhat jeuet keuraja
Jihnyan tapoh laju leugat, bekji deelat jih keuraja
Sabe keudroe tango kiroh, ji keumeung boe batee raya
Ureueng tuha dum meutanggoh, bek dilee taboh batee mulia
‘Oh geutamong ureueng keunoe, bak pinto nyoe nyan geuteuka
Tatanyong hukom pakri jeulah, ban peuneugah takeureuja
Ureueng tuha meunan kisah, Nabiyullah lon calitra
Nabi teubiet Masjidil Haram, neu meukalamureueng tuha
Ya Nabiyullah neukheun bak kamoe, ba hijer nyoe soemei peuhanta
Soenyang meiboeh baksagoe Kakbah, bak Ibrahim keubahdilee nyangka
Seuot Nabi neukheun rijang, bak ija panyang batee tahanta
Keunan taboeh hijer aswad, bandum rakyat me beurata
Teuma peuduek bak teumpat dilee, Hijir batee mahamulia
Qureh ngo kheun Nabiyullah, peubuet pantah sigra-sigra
Bak ija panyang batee geukeubah, ban peuneugah Nabi kita
Geumat ija dum geurande, batee geume rata-rata
Geupeuduek bak sagoe Kakbah, bak Ibrahim keubah dilee nyangka
Bandum Qureh mat keurajeuen, meunan geukheun lam calita
Muliaan dum geupeugah, beureukat Kakbah rumoh mulia
Kakbah pilheueh nanggroe pigot, meuwoe baksot tanle goga
Kureueng sa 40 umu Nabi, neu lumpoe Jebra-i lam rahsia
Nyuem meuduek-duek ateueh kurusi, ngon Jebra-i sajan dua
Antara langet deungon bumoe, leumah dumpeue Allah peunyata
Jaga Nabi bak meulumpoe, hate teugoe-goe hanatara
Neulakee meuteumeung uleh Nabi, ngon Jebra-i dalam jaga
Meunan neu mohon ubak Rabbi, Tuhan neubri troh ban pinta
Nabi neuduek neu ‘ibadat, saboh teumpat bak seunia
Bak Jabal Nur buket meutuah, Nabiyullah sinan tapa
Neume sigala ngon makanan, ‘Oh habeh nyan Nabi gisa
Nabi neuwoe nanggroe Makkah, bak Katijah cok beulanja
Jebra-i tron neuba wahi, ngon Mika-i sajan dua
Ngon Malaikat muqarrabin, nyang shalihin sama-sama
Ngon mudam meueh sajan geupeutron, Malaikat laen dum seureuta
Dalam mudam peunoh ram-ram , ‘alaihis salam Jebra-i ba
Jebra-i mat Nabi geupeugah, geupeureubah geuplah dada
Geucohk hate teuma geurah, geuboih darah dum sineuna
Hana saket dada geuplah, Nabiyullah yang calitra
Geurah hate ngon ie zam-zam, geuboeh u dalam lom bak nyangka
Geuboeh lam hate teuma ileumei, sikureueng ribee bagoe jina
Sikureueng hikeumat 9000 kuat, 9000 peurasat keunan geuhanta
9000 beurani geuboeh lam hate, geupeukaple teuma bak dada
Jebra-i kheun ubak Nabi, Iqrak bismi neuyue baca
Yohnyan keuphon teuka wahi, masa Nabi masok tapa
Teuka beuhe nngon beurani, lheueh peusuci hate lam dada
Yohnya Nabi beuet Quru’an, fireuman Tuhan Jebra-i ba
Iqrak bismi phon fireuman, lheueh janjongan geuplah dada
Jebra-i ghayeb Nabi neuwoe, neutron keudroe digunong raya
Nabi neuwoe nanggroe Makkah, bak Khadijah neu calitra
Ulon teunyoe dada geuplah, hate geurah geucok uluwa
Jebra-i ba fireuman Allah, ngo Khadijah lon calitra
Iqrak bismi Jebra-i peeugah, fireuman Allah keulon nyata
Meunan sabda Nabiyullah, bak Khadijah neu calitra
Teulheueh Nabi meunan peugah, beudoh pantah sigra2
Nabi neujak ngon Katijah, bak Waraqah neu peuteuka
Sabab Waraqah kawom Nabi, agama Nasrani geupeulara
Yohmasa goh lahe Nabi, agama Nasrani gobnyan puja
Bansare troh bak Waraqah, kheun Katijah meunoe haba
Tadeungo lon he Waraqah, ngo lon peugah ubak gata
Haba ‘ajeb sangat indah, deungo beusah lon calitra
Waraqah ngo kheun Khadijah, tanyong pantah laju sigra
He Muhammad aneuk ‘Abdullah, peue tapeugah cuba nyata
Yohnyan Nabi seuot pantah, bak Waraqah neu calitra
Tren Jebra-i ngon Mika-i, deungon wahi keulon geuba
Habeh neu peugah uleh Nabi, Waraqah pi seuot sigra
He Muhammad ngo lon kheun kri, nyan Jebra-i tron bak gata
Habeh haba wahe rakan, daweuet pitan pat lon mita
Alhamdulillah ka seuleusoe, hikayat nyoe sudah khatam
Tamat hikayat uroe Jeumeu’at, watee meuhat pukul lima
Ulon peuphon malam Sabtu, watee Teungku teungoh ‘Isya
Buleuen Ramadhan* phon lon surat, that beureukat he saudara
Buleuen Zulkaidah lon peutamat, ‘ohnan lambat ulon rika
Bleuen Ramadhan bak peuet uroe, yohnyan adoe phon lon mula
Duaploh dua buleuen Zulqaidah, ‘ohnan sudah hai saudara
Nyoe lon peugah wahe sahbat, ureueng seumurat meung 2 banja
Beurang kasoe kheun hikayat, keulon beuthat do;a neupinta
Beuneu lakee ubak Tuhan, keu ulontuwan beusijahtra
Beuseulamat donya – akhirat, ulon seumurat beusamporna
Beuseulamat Iman lontuan, ubak Tuhan neu muhon pinta
Beuneu gaseh ngon neu sayang, lon meudagang tan areuta
Areuta lon tan meusi busoek, duek meutumpoek jeueb2 tangga
Keureuna ulon ureueng gasien, that miseukin han sapeue na
Sikrak ija han ek lon bloe, lon meunggantoe peng pihana
Bajee lon ngui beukah rusok, ngon tangkuloek hana punca
Meujan lon ngui meujan lon troh, he Teungku beh that seungsara
Kupiah pep? yum sibusoek, taeu dawoek hanatara
Lon pajoh bu meujan-jan tan, ngon peukaian ruja tuha
Ulon teumeung bak bupalang, cok lon pinggang hate suka
Lagi ulon ureueng hinaan, nibak rakan tan mulia
Bandum banci nibak rakan, ngon sabab tan na areuta
Meung nyo tan peng dalam jaroe, beurang kasoe tan mulia
Cuba keuna peng lam jaroe, beurang kasoe ji peumulia
Hina didonya tan peukaian, hina bak Tuhan ‘amalan hana
Hina bak wareh areuta lontan, hina bak rakan peng lon hana
Lagi ulon ureueng ban troih, gampong jeuoh hanatara
Gampong ulon geukheun Adan, keunoe lontuan saweue syeedara
‘Ohtroih keunoe wahe sahbat, kakeuh teutap sithon dua
Nama ulon beuna neuturi, Muhammad ‘Arabi he syeedara
Wahe Teungku nyang kheun hikayat, keulon beuthat neulakee do’a
Jampang2 neukheun hikayat, do’a seulamat keulon neupinta
Beu neulakee ubak Tuhan, seulamat Iman dalam dada
Sebkeu ‘ohnoe he Nyak Puteh, laen ureh lon calitra
Nyoe lon peugah pohikayat, mangat neu tupat he syeedara
Gampong gobnyan lon kheun nyoeban, sideh di Adan rumoh tangga
Teumpat geuduek wahe wareh, u Meunasah Parek keunan neuteuka
Nama gobnyan wahe Nyak Cut, lonboeh bacut sinoe nama
Beurang kasoe ngui hikayat, bek that lambat hai saudara
Bak got Teungku nyan neupapah, (nyan) bek beukah neu usaha
Meunyo hana got neupapah, rijang beukah hana laba
Reudok digle ujeuen leubat, sinyak pot kulat bak ladang tuha
Lonjak han ek lon peusan hanpat, keu hikayat lon meuhawa
Yang empunya hikayat ini, MUHAMMAD ‘ARABY HAJI MAN
Catatan: Alhamdulillah, akhirnya Hikayat Abu Jeuhai selesailah saya salin ke huruf Latin, walau pun menempuh waktu setahun. Hikayat ini mulai saya salin 3 Ramadhan 1434 dan baru tuntas setelah shalat subuh 10 Ramadhan 1435 H/8 Juli 2014 M pagi tadi. Pada lk jam 11.50 siang naskah buku Hikayat Abu Juhai saya antar ke pemilik naskah Cek Medya Hus ke Cot Buklat, Pekan Ateuk, Aceh Besar. Pada kesempatan ini, saya mengucapkan terima kasih sedalam-dalamnya kepada Cek Medya Hus yang telah meminjamkan nasakah Hikayat Abu Jeuhai setahun lebih kepada saya. Syukur kepada Allah Swt dalam tempo 10 hari – sejak 1 – 10 Ramadhan 1435 H – telah mampu saya alih aksara dari halaman 64 – 119. Akibat ujung2 jari yang sakit(rematik) dalam Ramadhan tahun lalu, hanya 20 halaman saja yang mampu saya salin naskah hikayat itu. Besok 9 Juli 2014 adalah hari pelaksanaan Pilpres Republik Indonesia.
Sekarang putra tertua saya sedang melaksanakan “Sulok 20 hari di Dayah Lueng Ie, Aceh Besar, Semoga mendapat ridha Ilahy adanya!.
Bale Tambeh, malam Rabu, 11 Ramadhan 1435 H
9 Juli 2014 M pkl 00:04
dto
T.A. Sakti


text:
Bahsa Da'irah Acèh
Bahsa Acèh nakeuh saboh dari sekian bahsa di Acèh. Bahsa Acèh geupakèk lé ladôm ureuëng nyang na di Acèh. Di sampéng bahsa Acèh, na cit bahsa la'én di Acèh. Bahsa la'én nyan nakeuh bahsa Gayo, bahsa Alah, bahsa Teumiëng, bahsa Devayan, bahsa Sigulai, bahsa Haloban, bahsa Boang, bahsa Jamèë atawa bahsa Aneuk Jamèë ngön bahsa Kluët. Na cit bahsa Niëh nyang geungui bak gampông Ujung Sialit di pulo Banyak.Ban ban dum nyan geupeunan deungön bahsa da'irah Acèh.
Bahsa Acèh jeuët keu lambang identitas dan kebanggaan Acèh. Hai nyoë seusuai deungön fungsi bahsa da’irah seubagoë bahsa nasional. Di sampéng lambang keubanggaan ngön identitas nanggroë, bahsa Acèh na guna cit seubagoë alat perhubungan di dalam keuluarga ngön masyarakat da’irah, sarana peundukông budaya da’irah seureuta pendukông sastra da’irah di Acèh dan sastra da’irah Éndônèsiya.
Meunyö meunan, wajéb tateupeuë bahsa da’irah nyang na di Acèh nyoe dan pat-pat töh mantöng bahsa da’irah nyan geupakèk. Meunyo bahsa Acèh ka jeulah peunyeubaranjih paléng luwah. Jeuët takheun, bahsa Acèh geupakèk ban saboh wilayah Acèh.
Meunyo bahsa Jamèë atawa bahsa Aneuk Jamèë, hanya geugunakan awak nyang tinggai di da’irah Acèh Seulatan, Acèh Barat Daya, seubagian ubit da’irah Acèh Barat, Acèh Singkil, ngön Simeuluë. Meunan cit ngön bahsa Kluët, geupakèk lé ureueng nyang tinggai di Acèh Seulatan, nyang peunyeubaranjih di Kluët Utara, Kluët Seulatan, Kluët Timu ngon Kluët Teungöh.
‘Oh lheuëh nyan, bahsa da’irah la'én di Acèh nakeuh bahsa Simeuluë. Bahsa Simeuluë geupakèk lé ureuëng nyang tinggai di pulo Simeuluë. Di sampéng bahsa Simeuluë, di sidéh na cit bahsa Dèvayan, bahsa Sigulai, bahsa Lekon ngon bahsa Jamèë.
Bahsa Haloban geupakèk lé ureueng nyang tinggai di wilayah pulo Banyak. Sayangjih, bahsa Haloban dalam ancaman keupunahan, kareuna awak nyan leubèh seunang geupakèk bahsa Jamèë seubagoë bahsa pengantar dalam komunikasi siuroë-uroë. Di sampéng nyan, di sinoë na cit bahsa Boang.
Bahsa Gayo geupakèk lé ureuëng nyang tinggai di Dataran Tinggi Gayo (Acèh Teungoh ngon Bener Meriah). Bahsa Gayo geupakèk cit lé ureuëng nyang na di Gayo Lues, Kuta Canè, Acèh Teunggara, di sampéng di sidéh na cit bahsa Alah.
Bahsa da’irah nyang laén, nyang na di Acèh nakeuh bahsa Teumiëng. Bahsa Tamiëng na di Kabupaten Acèh Tamiang. Da’irah nyoë na Tamiang Hulu, na Tamiang Hilir.
Ban ban dum nyan nakeuh bahsa da’irah Acèh. Jadi, meunyo na kongrèh bahsa da’irah Acèh lagèë geupeugèt lé Dinah Keubudayaan Provinsi NAD thôn 2007, nyang geudiskusikan harôh babandum bahsa da’irah di Acèh, kön bahsa Acèh mantöng. Peunténg tapeugöt kongrèh nyan, kareuna bahsa meununjôkkan bangsa.


text:
Ureuëng Miao
Ureuëng Miao (haraih China geupeupaneuk: 苗族; haraih china aseuli: 苗族; pinyin: Miáozú) nakeuh saboh nibak 56 boh bansa nyang geupeusah lé kuwasa Rèpublik Rakyat China. Bansa nyoë meubileuëng 8.945.538 droë bak peusipé akhé nyang geupeugèt bak thôn 2000.
Neuduek[andam | andam nè]
Ureuëng Miao na di 7 boh propinsi, nyakni:
- Propinsi Guizhou
- Wilayah Otonomi Sukèë Miao, ngon Dong Qiandongnan
- Wilayah Otonomi Sukèë Buyei, ngon Miao Qiannan
- Wilayah Otonomi Sukèë Buyei, ngon Miao Qianxinan
- Wilayah Otonomi Sukèë Buyei Songtao
- Wilayah Otonomi Sukèë Tujia, ngon Miao Yinjiang
- Wilayah Otonomi Sukèë Gelao, ngon Miao Wuchuan
- Wilayah Otonomi Sukèë Gelao, ngon Miao Wuchuan Daozhen
- Wilayah Otonomi Sukèë Buyei, ngon Miao Zhenning
- Wilayah Otonomi Sukèë Miao, ngon Buyei Ziyun
- Wilayah Otonomi Sukèë Buyei, ngon Miao Guanling
- Wilayah Otonomi Sukèë Yi, Hui, ngon Miao Weining
- Propinsi Hunan
- Wilayah Otonomi Sukèë Tujia, ngon Miao Xiangxi
- Wilayah Otonomi Sukèë Miao Mayang
- Wilayah Otonomi Sukèë Miao, ngon DongJingzhou
- Wilayah Otonomi Sukèë Miao Chengbu
- Propinsi Yunnan
- Wilayah Otonomi Sukèë Zhuang ngon Miao Wenshan
- Wilayah Otonomi Sukèë Miao Pingbian
- Wilayah Otonomi Sukèë Miao, Yao,ngon Dai Jinping
- Wilayah Otonomi Sukèë Yi, ngon Miao Luquan
- Propinsi Guangxi
- Wilayah Otonomi Sukèë Miao Rongshui
- Propinsi Hainan
- Wilayah Otonomi Sukèë Li, ngon Miao Qiongzhong
- Wilayah Otonomi Sukèë Li, ngon Miao Baoting
- Propinsi Sichuan
- Wilayah Otonomi Sukèë Tujia ngon Miao Xiushan
- Wilayah Otonomi Sukèë Tujia ngon Miao Youyang
- Wilayah Otonomi Sukèë Miao, ngon Tujia Pengshui
- Propinsi Hubei
- Wilayah Otonomi Sukèë Tujia, ngon Miao Enshi


text:
Bhutan
Bhutan nakeuh saboh neugara nyang na di kawasan Asia Seulatan. Neugara ubeut nyan meucurak Keurajeuën ngon geuturi cit ngon nan Nanggroë Naga Geulanteuë. Wilayah Bhutan nyang ubeut nyan meuseupét lam lungkiëk neugara India ngon Rèpublik Rakyat China. Nan neugara nyoe lam bahsa da'irah disinan geukheun Druk Yul, ma'na jih "Neugara Naga". Gamba naga nyang jeuet keu lambang neugara na geupeugot bak 'alam neugara.
Asoë
Asai nan[andam | andam nè]
'Bhutan' meuhat keu geucok nan nibak tutô lam Sanskerta 'Bhu-Uttan भू-उत्थान)' nyang meuma'na 'Tanoh Manyang'. Lam peuneugah la'én Sanskertanisasi, 'Bhots-ant भोट-अन्त' meuma'na 'Ujông Tibèt' atawa 'Tunong Tibèt'. Meunan pih padum-padum droë ureuëng Bhutan leubèh galak geukheun nanggroë nyan ngn 'Druk Yul' ngon ureuëng duëk disinan geukheun 'Drukpa'. Nan Dzongkha (ngon Tibèt) keu nanggroë nyan nakeuh 'Druk Yul' (Tanoh Naga Geulanteuë). Kaubit that lagak peumandangan dinanggroë nyan, ngon seungap lagoina meusampoë jeuet takheun nyan nakeuh neugara nyang that lagak dimuka bumoë sa'at jinoe.
Lam tarèh naggroë, Bhutan geuturi ngon le nan, Lagèe 'Lho Mon' (Nanggroë Lam Seupôt dari Tunong), 'Lho Tsendenjong' (Nanggroë Ceundana dari Tunong), 'Lhomen Khazhi' (Nanggroë Peuët Arah dari Tunong), ngon 'Lho Men Jong' (Nanggroë Ubat Teunimoh dari Tunong)[1].
Tarèh[andam | andam nè]
Keuneubah peukakaih, seunjata, ngon teuninggai dar batèe geupeuleumah kri keu Bhutan nyan ka jeuet keu neduëk manusia phôn that dari abad keu-20 SM (2000 thôn golom Masehi). Mandum gla nan keu naggroë nyan ka geuteumèe lé ureuëng ahli tarèh lam keuneubah sarakata jameun Bhutan ngon Tibèt jameun.
Keujadian nyang meutuléh paléng awai nyang geuteumeung di Bhutan nakeuh keuneubah naseukah lé sidroë bhiksu agama Buddha, Padmasambhava (nyang geukheun cit Gurèe Rinpoche) bak abad keu-8[2]. Tarèh awai Bhutan hana leumah kri, sabab that le ceunatat jameun nyang abéh angoh lam musibah tutông di Punakha, nang nanggroë Bhutan jammeun bak thôn 1827. Dari abad keu-10, keuneumang siyasat nanggroë Bhutan that jipeungarôh lé reusam hudép ureuëng Bhutan nyang religius. Meumacam bagoë madeuhab Buddha timoh ngon geulindông lé maharaja Mongol ngon Tibèt. Lheuëh runtôh bansa Mongol bak abad keu-14, aneuk-aneuk madeuhab nyan jimeurupah kuwasa lam beunteuëng siyasat ngon agama, akhéjih jeuet keu ji-ék keuh aneuk madeuhab Drukpa bak akhé abad keu-16.
Sampoë 'an abad keu-17, Bhutan nakeuh seubagoë bansa nyang gadôh jimeuprang sama keudroë sampoë meusaho lom lé lama Tibèt ngon peumimpén militè Shabdrung Ngawang Namgyal. Keu cara ngon peutheun nanggroë dari buët jeuheuët bansa Tibèt, Namgyal geupuga saboh jaringan dzong (kuta) nyang that kha, ngon laju geupeunyat saboh seunurat hukôm keu geuba raja-raja ubeut di nanggroë nyan u meuyub saboh peumeurèntahan. Lheuëh maté Namgyal bak thô 1651, Bhutan rhôt lom lam harô-hara, akibatjih bansa Tibèt laju jijak prang lom nanggroë nyan bak thôn 1710, sigo teuk bak thôn 1730 ngon jibantu lé bansa Mongol. Banduwa prang nyang han asé keu peutalô Bhutan, ngon bak thôn 1759 bandum pihak nyang meupaké geupeugot saboh janji piyôh prang..
Bak abad keu-18, Bhutan geujak prang ngon geukuwasa Keurajeuën Cooch Behar di tunong, akibat prang nyan lé Cooch Behar bak thôn 1772 jilakèe bantu bak British East India Company nyang lé maseukapè niaga nyan jibantu awak Behar bak usé bansa Bhutan, ngon lheuëh nyan lom jibalah jak prang u nanggroë Bhutan bak thn 1774. Prang nyan meu-ulang-ulang na meupadum go tunjak nyang nakeuh geukheun prang meureubôt ceuë nanggroë Bhutan geulawan Inggréh, nyang rayeuek nakeuh Prang Duar 1864–1865). Lheuëh Bhutan talô lam prang, laju jipeugot saboh Meujanji Sinchula, geubôh tandajaroë antara India Britania ngon Bhutan. Keu syarat reuda prang jicok keuh bansa Duar lé Keurajeuën Britania ngon Irlandia. Nyan keuh meu akhé prang anatar India Britania ngon Bhutan[3].
Bak keunira thôn 1870 sampoë 'an 1885 teujadi padum-padum go tunjak prang syèdara di Bhutan meuseubab ngon meureubôt kuwasa lam nanggroë. Bak thôn 1907, thôn peunténg lam nanggroë nyan, Ugyen Wangchuck jipiléh keu raja pusaka nanggroë lé majeulih rahib Buddha, peujabat peumeurèntah, ngon kawôm ulèe balang peunténg lam nanggroë. Peumeurèntah Britania laju sipakat ateuh peuniléh nyan, ngon bak 1910 Bhutan geutandajaroë saboh janji nyang jeuet keu Britania Raya ‘ji-atô’ bhaih luwa nanggroë Bhutan.
Thôn 1947 bak 15 uroë buleuën 8 India geucok meurdèka dari Britania Raya, Bhutan laju jeuet keu neugara phôn nyang meuakô meurdèka India[1].
Saboh janji barô nyang rab saban ngon janji thôn 1910 jibôh tandajaroë lé Inggréh bak 1949, lheuëh nyan bansa Inggréh jitinggai wilayah nyan, ngon Bhutan meurdéka peunoh bak 8 uroë buleuën 8 thôn 1949.
Bumoë[andam | andam nè]
da'rah barôh neugara nyang nakeuh meulingka likok gunong nyang meusalju ngon ikeulim nyang that na leupië bak puncak-puncak nyang manyang. Beunagi rayeuek puncak di barôh nakeuh manyangjih leubèh nibak 23.000 gaki (7.000 mètè) dari muka la'ôt; titék paléng manyang nakeuh Kula Kangri, bak 24.780 gaki (7.553 m), meunan pih bak studi topografi nyang leubèh rinci geupeunyata bahwa ban mandum Kula Kangri na di wilayah Tibèt bak seunipat RRC modern geupeunyata Gangkhar Puensum, nyang khusuih jih jikheun keu gunong paléng manyang, han leupah ék di dônya, leubèh manyang nibak 24.835 gaki (7.570 m). Lam kawan gunong nyan ji-ilé kruëng nyang ië jih kreuëh meusalju, seuneubôk lam lhôk gunong manyang disinan meuhampa padang luwah nyang hijô meunaleuëng keu binatang nyang geupeulhara lé bansa geubeuë binatang nyang sipanyang thôn minah-minah lam ranto luwah nyan.
Gunong-gunong Itam di Bhutan teungoh jeuet keu badan ië antara 2 sistem ië utama: Mo Chhu ngon Drangme Chhu. Puncak-puncak di Gunong-gunong Itam na manyang antara 4.900 sampoë 8.900 gaki (1.500 ngon 2.700 m) dpl, ngon kruëng nyang meu-ilé disinan lam ceureulông lam lingka gunong-gunong la'én nyang leubèh meuyub. Rimba di da'irah teungoh jeuet keu da'irah seudia rab mandum hasé uteuën di Bhutan. Torsa, Raidak, Sankosh, ngon Manas nakeuh kruëng Bhutan, nyang ië nibak kruëng nyan meulingkeuë da'irah-da'irah ureuëng meuneugoë. Saboh manfa'at bagi that ramèe ureuëng Bhutan nyang duëk di tanoh manyang blah rot teungoh.
Ne[andam | andam nè]
- ^ a b "Bhutan". World Institute for Asian Studies. 2006-08-21. http://www.worldinstituteforasianstudies.org/buthan.html. Retrieved 2009-04-23.
- ^ Dorji, Kinley (2005-03-30). "Taktshang: a Buddhist Legend". Buddhist Channel. Kuensel online. http://www.buddhistchannel.tv/index.php?id=18,963,0,0,1,0. Retrieved 2009-04-23.
- ^ Country study|country=Bhutan|abbr=bt|editor=Savada, Andrea Matles|year=1991|section=British Intrusion, 1772–1907|author=Worden, Robert L|pd=yes


text:
Rukok
Rukok nakeuh keureutah balöt nyang asoejih ôn bakông nyang kalheuh geucang-cang halôh. Rukok nyoe geutöt bak saboh ujôngjih, bak ujông nyang laén geup'iep mangat asapjih jitamöng lam babah.
Rukok nyoe biasajih geupubloe lam bungkôh meukotak atawa bungkôh keureutah nyang jeut tapasoe lam kéh. Bak padum-padum thôn nyang ka u likôt, bak bungkôh-bungkôh rukok nyan jituléh peusan nyang geuyue peutinggai p'iep rukok sabab na bahayajih, miseujih peunyakét paru-paru meunyoe seuréng tap'iep rukok, atawa peunyakét jantong.


text:
Pulo-pulo Nikobar
Pulo-pulo Nikobar nakeuh pulo-pulo nyang na di Samudra Hindia, di utara pulo Rôndô ngon di seulatan pulo-pulo Andaman. Pulo-pulo nyoë jitamong lam wilayah India.
Wilayah[andam | andam nè]
Pulo-pulo Nikobar teuleuëng di seulatan pulo-pulo Andaman ngon ji'ôh na meu 189 km di barat la'ôt pulo Ruja, Indônèsia. Luwah mandum tanohjih nakeuh 1841 km². Na 22 boh pulo ngon meubagoë rayek, nyang paléng rayek nakeuh pulo Nikobar Rayek nyang na di ujông seulatanjih na Titék Indira, teumpat paléng seulatan di India ngon gunong Thullier seubagoë titék paléng manyang di pulo-pulo nyan (642 m).
Beunagi wilayah[andam | andam nè]
Wilayah Nikobar geuplah jeuët keu 3 boh wilayah beunagi. Beunagi wilayahjih nakeuh:
Pulo-pulo Nikobar Utara nakeuh:
- Car Nikobar (127 km²)
- Batti Malv (2 km²) - hana ureuëng duëk, geukeubah keu konsèrvasi alam.
Pulo-pulo Nikobar Teungoh nakeuh:
- Chowra (8 km²)
- Teressa (101 km²)
- Poahat (13,3 km²)
- Katchal (174 km²)
- Camorta (188 km²)
- Nancowry (67 km²)
- Trinket (86 km²)
- Isle of Man ngon Tillangchong (17 km²) - ban dua hana ureuëng duëk, Tillangchong nakeuh seubagoë konsèrvasi alam.
Pulo-pulo Nikobar Seulatan nakeuh:
- Nikobar Rayek (1045 km²)
- Nikobar Ubeut (157 km²)
- Kondul (4 km²)
- Pulomilo (1 km²)
- Meroe, Trak, Treis, Menchal, Kabra, Pigeon ngon Megapod - mandum hana ureuëng duëk, ngon Megapod seubagoë wilayah konsèrvasi.


text:
After School - How Are You Doing? Lyrics
Font: Align:
Barame shillin, bissori ga cham, johaseoSaero sa noheun, Rain boots reul, shingo shipeoseoMujak jeong nawa, geod daga balgil, meomchun gotGeudae wa duriseo, jal gadeon, goshijyoModeunge byeonhae, ttok gatji anhjyo, ohGeudae wa nado, ijeneun yeogi eobtjyoNado manhi dalla jyeot jyo, jal jinaego itjyoGeudae eobshi do, jal hae naego itjyoBissori e sumeoseo, uneun ildo eobseo yoIjen honja useul su, itjyoCham oraen mane, bakkate nawa, bwasseo yoChingudeul hago, sudareul tteolmyeo, useo bwasseo yoHe eo jyeot dago, nan ajik mal, mothaesseo yoUyeonhi geu gose, geudae ga olkkabwaGeudae ye yeopen, ttan saram isseo, ohNaega hae julgeon, igeot bakke eobseoseoNado manhi dalla jyeot jyo, jal jinaego itjyoGeudae eobshi do, jal hae naego itjyoBissori e sumeoseo, uneun ildo eobseo yoIjen honja useul su, itjyoAesseo ijji anheul ge yo, geuri wo halge yoGeudaen na ege, chu eokman dwe eojwoDoraseo ji anheulge, apa haji anheulgeGeudael useumyeo bara, bojyoGeudae jal jinaegil barae yo


text:
Tajwid
Areuti Tajwid lam bahsa nakeuh peugèt atawa peujroh, meunyo meunan meukusud nibak Èleuëmè tajeuwid na keuh saboh bagoë èleuëmè untôk taturi cara-cara baca Alqur'an deungon beutôy, beu fasèh, beusesuai deungon peuneudeuëk droëjih.
Hukôm meureunoë èleuëmè tajeuwid nyan fardhu kifayah. Meunyoë tabaca Alqur'an beusesuai deungon tajwid hukôm jih wajéb atawa fardhu 'in. Seubab nyan keuh geutanyoë geu yuw lam agama meureunoë èleuëmè Tajeuwid, mangat jeuët tabaca Alqur'an deungon nyang beutôy jih.
Harah Èjaan/Hija'iyah[andam | andam nè]
Harah èjaan lam tajeuwid na 29 boh harah, nyan keuh: ا ب ت ث ج ح خ د د ر ز س ش ص ض ط ظ ع غ ف ق ك ل م ن و ه ء ي


text:
Elison
-
Haze OTkpыTaJalan Kampung Pandan Kuala Lumpur, Federal Territory of Kuala Lumpur - Shah Alam
-
Air polluted OTkpыTaJalan U Thant 1/68f Kuala Lumpur, Federal Territory of Kuala Lumpur - Shah Alam
Air pollution index increased!
-
Haze OTkpыTaJalan U Thant 1/68f Kuala Lumpur, Federal Territory of Kuala Lumpur - Shah Alam
Hot! Haze and air polluted?
-
Many fish OTkpыTaJalan Pinang Kuala Lumpur, Federal Territory of Kuala Lumpur - Shah Alam
Beautiful sea animal under the ocean.
-
Huawei ArchivedLorong Kuda Kuala Lumpur, Federal Territory of Kuala Lumpur - Shah Alam
Honor 3C on stock at 3:08 pm today.
-
Very hot OTkpыTaLorong Kuda Kuala Lumpur, Federal Territory of Kuala Lumpur - Shah Alam
Very hot, but don't rain please


text:
La'ôt Hindia
La'ôt Hindia nakeuh la'ôt nyang keu lhèe rayeuek di dônya, meu ikôt keu la'ôt nyan keunira 20% nibak muka bumoë. Di barôh meuceue ngon blah tunong Asia; di barat Jazirah Arabia ngon Afrika; di timu Semenanjung Malaya, Pulo Ruja, Jawa, Pulo-pulo Sunda Ubeut, ngon Australia; di tunong oleh Antartika. La'ôt nyoë geupisah ngon La'ôt Atlantik le 20° timu meridian, ngon La'ôt Pasifik le 147° timu meridian. La'ôt Hindia atawa La'ôt India nakeuh saboh-saboh jih La'ôt nyang geunguy nan neugara nakeuh India[1].


text:
Exo - The First Snow Lyrics
Font: Align:
Cheotnun oneun ireon ohueNeoege jeonhwareul geol suman itdamyeon gippeul tendeBeolsseo illyeoni jinanneunde nan ajik miryeon gadeukhaeseo“Sseulsseulhae” eoneusae honjatmal(sigyereul doedollyeo) 1nyeon jeoneuro gal su itdamyeon(maeumeul doedollyeo) jigeum urin dallajyeosseulkkaYeah babo gateun soriji, geuraedo manyakNeoreul mannamyeon nunmul chaollaBabogateun nan amu mal motaeMalhaejwo meri meri Christmas, annyeong jal jinaeneungeojiNuni naerimyeon meongdeun gaseumiModu hayake da deopyeojige doelkkaMianhae jalhaejuji motaeHuhoeman gadeuk gadeuk haetdeon, geu ChristmasBulbit gadeukhan georigeori honja georeosseoDadeul haengbokhae boyeoNeoneun eonjena gonggicheoreom isseojul georanChakgage, meongcheonghi bonae,Naega neomu mianhae(neomu heunhan yaegi) jinago namyeon neomu sojunghae(hangsang jinachiji) wae geuttaeneun moreuneun geolkkaJigeumeun dareul geoya malhaejugopaNeoreul mannamyeon nunmul chaollaBabogateun nan amu mal motaeMalhaejwo meri meri Christmas, annyeong jal jinaeneun geojiNuni naerimyeon meongdeun gaseumiModu hayake da deopyeojige doelkkaNunmurinji nun ttaemuninjiJeomjeom neo meolli meolli boideon, geu ChristmasJeongmal singihan iriya neouiSaenggangmaneuro nunmul cha heureuni mallyaTears are falling, falling, fallingDasi neoegero gago sipeoMuseun irideun hal su isseoJigeumkkaji sarmi modu sarajinda haedo girlNeoreul mannamyeon nunmul chaollaBabogateun nan amu mal motaeMalhaejwo meri meri Christmas,Annyeong jal jinaeneun geoji baby girl ooh- yeah-Nuni naerimyeon meongdeun gaseumiModu hayake da deopyeojige doelkkaMianhae jalhaejuji motaeHuhoeman gadeuk gadeuk haetdeon,Neoreul mannamyeon nunmul chaolla (nunmul chaolla)Amu mal motae (amu mal motaneun nain geol)Malhaejwo meri meri Christmas, jal jinaeneun geojiNuni naerimyeon meongdeun gaseumiModu hayake da deopyeojige doelkkaNunmurinji nun ttaemuninjiJeomjeom neo meolli meolli boideon, geu Christmas


text:
Cerita Rakyat ini memenangi lomba menulis cerita rakyat se-Aceh yang diadakan Dinas Kebudayaan NAD tahun 2006
ANEUK DARA MITA REUBôNG
lee; Herman RN
Bak saboh jameun masa uroe nyan, hudep keuh saboh keuluarga sederhana. Dalam keuluarga nyan na sidroe mak ngoen dua aneuk dara yang mulai balegh. Mak jih nyan ka tuha, semeuntara lakoe geuh ka trép meuninggai. Keu udep si uroe-uroe, mak tuha nyan keureuja jeut keu tukang mita gutee bak ulee gob. Aneuk dara jih tiep uroe mita reubông lam uteun. Reubông nyan di publoe, seubagian geupeujeut keu gulee. Gampông nyan memang mahsyu deungoen gulee reubông.
Alkisah bak si uroe, watee geutubiet dari lam uteun bak mita reubông ngoen oen paku, bandua aneuk daranyan diseutöt lee sidroe aneuk agam. Bak hi agamnyan ureueng kaya. Bak geukaloen dua aneuk dara tari tubiet lam uteun, agam nyan geuseutöt sampee trôh u rumoh si Dara.
Trôh rumoh si Dara, geukaloen keu aneuk dara nyan tinggai dalam jambô, agam kaya nyoe han geuteujeut tamoeng. Si Agam woe balek u rumoh geuh ngoen teumanyoeng-manyoeng lam até.
Singöh beungöh jih, si Agam nyan jak lom meulum dua aneuk dara gasien nyan. Geukaloen lom bandua dara nyan tamoeng lam uteun. Si Agam geuseutöt laju sampé trôh lam uteuen. Agam nyan geuperhati but si Dara. Bak geulum dari seumak-seumak, geukaloen keuh aneuk daranyan teungoh geupoet reubông ngoen oen paku. Watee woe geuseutöt lom dari likot sampee trôk u rumoh si dara lom.
Lageenyan keu sabee tiep uroe. Agam kaya nyan sabee geulum dua dara tari aneuk janda gasien gampong nyan. Bak si uroe si Agam han ék geutheun lé. Akhéjih bak saboh watee si Agam jijak u rumoh janda gasien nyan. Meunan geutamoeng lam rumoh, si Agam laju geu ungkap asoe até. Geupeugah keuh jih keuneuk meukawen deungoen salah saboh aneuk dara nyan. Bansaboh rumoh teukeujôt bak jideungoe meuheut agam kaya nyan. Phoen that mak si Dara han geupatéh haba si Agam, tapi si Agam geupaksa laju meuheut meukawen ngoen aneuk janda nyan. Akhéjih janda nyan teupaksa geujôk aneuk gobnyan nyang tuha geupeukawen lee agam nyan. Yôhleuh meukawen si Tuha woe ngoen lakoe. Lam jambônyan jioe tinggai janda tuha sidroe dua ngeon si Tulôt.
Uroe meugantoe uroe, umu janda nyan meutamah tuha. Akhéjih janda nyan sakét. Jinoe janda tuha nyan teu éh bak teumpat éh hana ék meumètle. Gobnyan geukeumiet lee si Tulôt, seumeuntara si Tuha hantom lé gewoe u rumoh. Si Tuha ka udép seunang dua ngoen lakoe di gampông meurandéh.
Kareuna breueh di rumöh ka abéh, janda nyan geuyuo si Tulôt jak u rumoh akakjih jak lakee breueh si’at. Si Tulôt jak u rumoh si Tuha. Bak akakjih nyan, si Tulôt geuceurita teutang keudaan mak gobnyan nyang sakét. Geukheun lee si Tulôt, “Mak tanyoe lakè breueh dua neuk. Mak jinoe teungöh sakét.”
Meunan geudeungoe haba si Tulôt, si Tuha geujaweub, “Mangat mantoeng lake-lake breuh bak gob, peu kah piké breueh nyoe kuteumee lageenyan mantoeng?! Hana lam donya nyoe nyang mangat nyan gratih, mandum peurlee but, peurlee reuôh.”
“Tapi mak nyang lakee, Kak. Mak tanyoe teungöh sakét.” Geuseuôt lee Tulôt.
“Kapeugah bak mak kah, keurja ilee, barô loen jôk breuh.” Kheun si Tuha.
Singkat haba, si Tulôt jiusé lee akakjih. Si Tulôt woe u rumoh ngoen rhoe ie mata. Trôh u rumoh, bak jikaloen mak jih mantoeng bak teumpat éh, si Tulôt han jiteujeut peugah keujadian bak rumoh akakjih. Si Tulôt geumeusom bak dapu. Bak binèh sinungkee geuduok sira jipeutheun ie mata.
Bak geudeungoe na ureung moe bak dapu, si Janda nyang mantong bak teumpat éh geumariet. “Hai, Tulôt, peukeuh kah nyang di dapu? Pakoen göhlom kajak bak akak keuh?”
Na meupadum gö mak nyan geuulang haba-haba soet sabeub hana jaweuban dari dapu. Ka na meupadum gö geudeungoe, barôlah si Tulôt geuseuöt dari dapu. “Siatreuk loen jak bak akak, mak.”
Meunan geudeungoe suara Tulôt lagee ureueng moe, mak jih geuteumanyoeng lom. “Peu kapubuet teuma di dapu nyan? Pakoen kamoe, Neuk?”
“Koen uloen moe, Mak, mata loentuan jitamoeng abee. Loen teungoh peugléh dapu.” Seuôt si Tulôt.
“Kajeutnyan, kajak ilee bak akakkah, entreuk kapeugléh teuma.” Kheun mak jih lom.
Si Tulôt jak lom u rumoh si Tuha. Trôh rumoh si Tuha, si Tulôt jiusé lom lee si Tuha. Na meupadum goe si Tulôt jak-jak woe dari rumoh jih u rumoh akakjih meulakee breueh. Tapi sabee jiusé lee akakjih. Akhéjih si Tuha geukheun bak adekjih. “Jeut kah peuwoe breueh loen, menyoe kah katém keurja bak loen.”
“Peu keurja nyang jeut loen pubuet, Kak?” Kheun si Tulôt.
“Kamita gutee bak ulee loen trôk ‘an abéh, euntreuk loen jôk breuh si khai keukah dua ngoen mak.”
Bak jipiké keu mak nyang sakét, si Tulôt Akhéjih geutém mita gutee si Tuha. Lageenyan keu sabee jeut-jeut uroe. Si Tulôt jak u rumoh akakjih keu mita gutee. Óh si Tuha meurasa ka abéh gutee bak ulee jih, barô geujôk breueh si khai keu si Tulôt. Breueh nyan geupuwoe laju lee si Tulôt u rumoh geuh. Trôh u rumoh, breuhnyan geutaguen dua ngoen poma.
Bak si uroe, teungöh geumaguen di dapu, si Tuha geurasa gatai that ulee jih. Bak geugarôk-garôk ulee, jiteumee saboh gutee teusangkôt bak gukee. Bak geukaloen mantöng na gutee bak ulee jih, si Tuha meurasa keunoeng pengeut lee adekjih. Meunan lheuh bu, si Tuha laju jak u rumoh mak jih.
Bansaree trôh di rumoh makjih, si Tuha laju geuteumeunak. Si Tuha geuteunak adekjih sira jiklik-klik meuhoi si Tulôt. “Hoi Tulôt!!! Ka kapeungeut kee kah nyoe?! Patkah?! Bèk kameusom, katubiet bagah! Hoe kamè breueh kee?!”
Meunan geudeungoe su si Tuha teumeunak, makjih nyang mantöng lam sakét teukeujôt bukoenlee wayang. “Peuna aneuk loen? Pakoen gata?” Kheun mak nyan keu si Tuha.
“Hoe aneuk kureueng ajanyan! Ceubeueh that jih jipeunget loen, heu?! Tulôt kureueng aja… katubiet bagah!!!” Kheun Si Tuha lom.
Bak geudeungoe nanjih sabee-sabee geuteu’öh, si Tulôt tubiet dari dapu. Meunan geukaloen si Tulôt tubiet, si Tuha meutamah beungèh. Laju geutarék bajee si Tulôt.
“Aneuk cangklak, cukôp galak bak kapeungeut kee! Hoeka kah mee breueh kee. Kapulang bagah keunoe!” Kheun si Tuha sira geutarék ôk si Tulôt.
“Breueh nyan koen kaleuh akak jôk bak loen dua ngoen mak? Kaleuh loen taguen keu mak, ka kamoe pajôh.” Seuôt si Tulôt teumakôt.
“Aneuk glang teutak, cukop cangklak bak kapeugah haba. Uloen bri breuehnyan meunyoe keureuja kah ka seuleusoe. Peu keneuk kapeungeut kee, kah?! Bunoe kuteumee mantöng sabohtreuk gutee bak ôk loen.”
“Jadi pakiban, Kak? Breuh nyang akak bri bunoe kaleuh kamoe pajôh dua ngoen mak. Singoeh uloen mita lom gutee akak.” Kheun si Tulôt lom.
Si Tuha beungèh bukoenlee wayang bak geudengoe seuôt si Tulôt. Si Tuha geuyue bak mak ngoen adekjih nyan geupeumuntah lom breueh nyang kaleuh dipajôh. Kareuna han mungkén geumuntah lom, si Tuha jak u dapu jak cok aweuk. Deungoen aweuk nyan, geukurèk babah makjih ngoen babah adekjih.
“Han kupeuizin breueh loen kapajôh. Peutubiet mandum breuh loen bunoe.” Kheun si Tuha sira gekurèk laju reukung makjih ngoen reukung si Tulôt.
Dari dalam babah si Tulôt ngoen makjih jitubiet darah. Akhéjih bandua awaknyan hana meudaya lé. Geukaloen awaknyan hana lé daya, barôlah si Tuha geuwoe u rumoh geuh.
Alkisah, si Tulôt hana lé dijak mita gutee u rumoh akakjih. Jinoe si Tulôt gisa lom lam uteun jak mita reubông. Tapi malang naséb si Tulôt, ka rab abeh ban saboh uteun jiwét, göhlom jiteumee lom bak trieng nyang mantoeng meureubông. Rata-rata kajeut keu trieng.
Si Tulôt dijak wét laju ban saboh uteun. Kaleuh geuniet lam até han geuwoe sigöhlom meuteumee reubông. Jih hana ék lé jikaloen pomajih jimoe kareuna hana geupeuwoe reubông. Si Tulôt teutap meuusaha. Bak geuwét-wét, geukaloen keuh saboh rimbôn bak trieng. Bak geupeutoe, deuh sibak bak reubông nyang raya. Até si Tulôt bahagia bukoenlee. Tapi óh jikaloen reubông nyan, até teuh meubah teumakôt. Bak bak reubông nyan meulilét saboh uleu Lhan itam nyang raya.
Lam até si Tulôt meuheut that meucök reubông nyan. Sabeub kaleuh jikeuliléng ban saboh uteun hana meureumpok meisibak reubông pih. Tapi bak jikaloen uleu nyang raya nyan, harapan jih sirna. Si Tulôt geudöng bak teumpat jih sira meudo’a lam até uleunyan beujijak sigra.
Bak teungöh geudöng-döng, si Tulôt teukeujôt ngoeng saboh suara. “Neucok keuh loentuan ikôt deungoen gata.” Kheun suara nyan.
Si Tulôt geukaloen seuseulingka, tapi hana deuh meusidroe manusia. Bulee kudôk jih jibeudoh. Suara nyan meusue lom. “Neucok keuh loentuan ikôt deungoen gata.”
Si Tulôt meutamah takôt sabeub hana jiteumee meusidroe ureung di seulingka. Bak geukaloen keudéh keunoe, mata si Tulôt meureumpök keuh ngoen uleu nyang na bak bak reubông nyan. Tulôt geukaloen bak uleu nyan. Jideungoe lom suara nyang sama lagee bunoe. “Neucok keuh loentuan ikôt deungoen gata.”
Barôlah meuphoem jih, suaranyan nakeuh dari uleu nyang na bak bak reubông nyan. Uleunyan geumarit lom, “Neucok keuh loentuan ikôt deungoen gata.”
Deungoen ragu-ragu, si Tulôt geupeutoe uleu nyan. “Peukeuh beutoi gata nyang mariet bunoe, wahai uleu?” Tanyoeng si Tulôt.
“Beutoi that. Neucok keuh loentuan ikôt deungoen gata.” Kheun uleu nyan lom.
“Pakiban cara uloen ba gata?”
“Bukoenkeuh gata keuneuk cok reubông nyoe? Kuoh reubông nyoe, bek neukoh, euntreuk luka tubôh loen. Kuoh dari dalam tanoh sampee ukheujih. Lheuhnyan cabôt reubông nyoe. Neubakeuh uloentuan deungoen reubông nyoe u rumoh gata.”
Ban lheuh geudeungoe haba uleu nyan, si Tulôt laju geukuoh bak reubông nyan. Óh lheuh nyan, reubông ngoen uleu nyan geupuduk di ateuh oen eumpeuk. “Pakiban lom?” Tanyoeng si Tulôt bak uleu.
“Neupeuwoe loentuan u rumoh gata. Reubôh tubôh loen saree reubông nyoe. Reubông nyoe bèk neucang. Peutamoeng laju lageenyoe lam beulangoeng sare tubôh loen.” Kheun uleu.
Meunan lheuh geudeungoe haba uleu nyan, si Tulôt geupeuwoe saree uleu ngoen reubông. Ban saree trôh rumoh, reubông ngoen uleu nyan geureubôh seusuai haba uleu bunoe. Ka cukôp trép si Tulôt jiprèh reubông nyan, tapi bèk keumasak, meu jue gölom ie lam beulangoeng. Bak geuprèh-prèh masak reubông nyan, si Tulôt rôh geuteungeut bak teumpat duk geuh.
Meunan teujaga dari teungeut, kon wayang teukeujôt si Tulôt. Dapu jih ka meuubah. Bansaboh rumoh ka meuubah ceudah. Bintéh rumohjih ka meukilat. Bak saboh sagoe rumoh, meuumpang-umpang breuh teupuduk di sinan. Di ateuh meja ka teupuduok bu leungkap deungoen teumön bu. Rumoh jih ka meubah leungkap deungoen seugala keubutuhan udép.
Si Tulôt teukeujot, laju geupluong bak kama mak jih. Leubèh teukeujôt lom jih meunan trôh bak kama mak jih. Di ateuh teumpat éh, mak jih ka teuduk sira tahé-tahé syit. Deuh keu geukaloen lee si Tulôt lapék teumpat éh mak jih ka meuubah meukilat lagee kulét uleu. Si Tulôt teuingat keu uleu ngoen reubông nyang jireubôh bunoe. Laju jiplung lom u dapu. Meunan trôh u dapu, geusalop laju tôp beulangoeng, tapi hana geuteumeung lé reubông ngoen uleu bunoe.
Si Tulôt tahé teudöng bak binèh dapu. Tahé na, seunang na, tuemakôt pih na. Bak teungoh bingoeng-bingoeng teudeungoe bak jih saboh suara dari lua. Suara di lua geubri saleum. Ban saree jideungoe suara nyan hi suara uleu nyang direubôh bunoe, si Tulôt laju jiplung u lua. meunan trôh bak pintô, jikaloen lee si Tulôt sidroe aneuk agam teudöng bak babah pintô. Agam nyan meupakaian rapi ceudah lagoina. Bak ulee jih meuikat ija itam meubinték-binték putéh, hi kulét uleu Lhan.
Agam nyan geubri saleum lom, geulakee izin tamöng lam rumoh. Ban saree trôh lam rumoh, dikeu si Tulôt ngoen mak jih, agam nyan meungaku seubagoe pangeran nyang meenyamar jeut keu uleu Lan bak watee si Tulôt jak cok reubông. Jadi uleu nyang meulilét bak reubông bong nyan nakeuh droe pangeran nyan. Kareuna keusucian até si Tulôt, pangeran nyan keuneuk meukawén deungoen si Tulôt. Meunurut Pangeran nyan, meunyoe bunoe si Tulôt geucang reubông nyan, mungkin Pangeran ka maté. Tapi kareuna kesucian até si Tulôt nyang mat amanah, reubông nyan hana dikoh. Kareuna nyankeuh pangeran meulakee si Tulôt beujeut keu peurumoh gobnyan.
Singkat haba, bandua pih meukawén. Jinoe rumoh janda nyan ka jeut keu rumoh meugah. Macam-macam keubutuhan udép na bak rumoh gobnyan. Gobnyan pih udép bahagia deungoen si Tulôt ngoen lakoe jih. Janda nyan puléh dari saket jipeuubat lee si Pangeran. Rumoh awaknyan ramee geukunjông lee ureung gampông jak lakee tulông. Awaknyan pih sabé geutulông ureueng-ureueng gampông nyan. Hantom geutulak meunyoe na jamee trôh u rumoh.
Seumeuntara aneuk janda nyan nyang tuha jinoe udép meularat. Lakoe jih hana lé keurja. Lakoe si Tuha ka sakét, seumeuntara hareuta geuh ka habéh. Breueh hana lé di rumoh. Jideungoe lee si Tuha jinoenyoe mak ngoen adékjih ka jaya, si Tuha jijak u rumoh mak jih keuneuk lakee tulông.
Bansaree trôh di rumoh mak jih, si Tuha jipeugah haba, “Baroekoen awak droen meulakee tulông bak loen, jinoenyoe loen teuma meulakee tulông bak gata. Neujôk loen breueh meu dua neuk.” Khuen si Tuha.
Geuseuôt lee si Tulôt, “Baroekoen mak peureulee breuh, neuyu loen keureuja bak gata. Nibak uroenyoe kamoe bri breuh keu gata, peu keureuja nyang jeut gata pubut keu kamoe? Peukeuh gata keuneuk kurèk lom reukung kamoe?”
Bak geudeungoe haba si Tulôt, si Tuha malee keudroe. Akhéjih si Tuha jiwoe u rumoh geuh. Breuh hana jiteumee, malee nyang jirasa.
Sahibul hikayat, bak peutheun malee, si Tuha hantom lé jijak u rumoh mak jih. Bahkeuh hana breueh di rumoh, jipeuteun deuk dua ngoen lakoe. Na meupadum trép lheuhnyan, si Tuha pih maté di rumoh droe dua ngoen lakoe kareuna bak peuteun deuk ngoen malee.
Seumeuntara si Tulôt udép bahagia ngoen sang lakoe. Geurawat mak droe deungoen gaséh sayang. Hana tuwoe syit geutulông ureueng gampông nyang jak u rumoh gobnyan.
Meunankeuh jikeun lee haba jameun, nyang göt bak ureungchik meuteumeung beurkah, nyang khianat meuteumeung laknat. Si Tulôt pih meuteumee nikmat. Seumoga na beurkah nyang jeut ta cok dari calitra nyoe. Amiin.
Koeta Radja, September 2006.
Herman RN, mahasiswa FKIP Unsyiah. Pegiat kebudayaan, cerpenis, dan peminat masalah kependidikan. email; katapelangi@yahoo.co.id
Filed under: Dongeng


text:
H. Ruslan H. M. Daud
H. Ruslan H. M. Daud nakeuh sidroe bupati Kabupaten Bireuën bak periode 2012 sampoe 2017. Siat nyoe geumpimpin 17 boh kecamatan nyang na di Bireuen.
Masa Ubeut[andam | andam nè]
Lahee di Samalanga, bak uroe 11 Buleuen Limöng 1970. Ureueng chik agam gobnyan nakeuh (alm.) H. M Daud ngon Ti Hawa. Yoh masa ubeut gobnyan tinggai di Gampong Cot Geureundong, Kecamatan Jeumpa.
Sikula[andam | andam nè]
Awai dile gobnyan na geujak sikula bak SMA Lembaga Pendidikan Islam (LPI), teuma abeh nyan geusambong lom bak Dayah MUDI Mesra Samalanga.
Buet ngon Peungalaman[andam | andam nè]
Seugolom jeut keu bupati, gobnyan na padum-padum boh but ngon peungalaman geuh yoh masa dile.
- Pengusaha ngon Developer
- Penghobong GAM dalam nanggroe ngon u lua nanggroe, yoh masa konflik GAM-RI
- Ketua Acheh World Trade CCentre (AWTC) di Kuala Lumpur Periode 2004-2007
- Nyang po Meuligoe Hotel ngon Komplek Meuligoe Resident Bireuen
Nè[andam | andam nè]
- ^ http://www.bireuenkab.go.id/index.php/en/muspida/bupati-bireuen Situs Kabupaten Bireuen


text:
Wp/gay/Gayo
Gayo aralah sara sara urang sitareng i Provinsi Aceh. I opat kabupaten utama; Bener Meriah, Aceh Tengah, Gayo Lues, orom Aceh Tenggara, ara juge si tareng i Lokop, Aceh Timur, Pulo Tige Aceh Tamiang Dan tekek i Aceh Selatan orom Nagan Raya. Tapi Besilo nge ngok kite engon Urang Gayo taring i Kute-kute Kul lagu Banda Aceh, Medan, Jakarta orom kute-kute len kususe i Indonesia. Ara roa tutur wan urang Gayo, tutur Lut orom Blang. Tutur Lut i kabupaten Bener Meriah orom Aceh Tengah Tutur Lues Aceh Tenggara, Gayo Lues orom kecamatan Serbe Jadi i Aceh Timur.
Urang Gayo mugunen bahasa si bergeral basa Gayo


text:
Khulafa'ur-rasyidin
Khulafaur Rasyidin (الخلفاء الراشدون) atawa Khalifah Ar-Rasyidin nakeuh peuët droë khalifah (peumimpin) phôn ummat Islam, nyang geupatéh lé ummat Islam seubagoë seunambông pangulèe ummat 'oh lheuëh wafeuët Nabi Muhammad. Ban peuët gata nyan nakeuh sahbat nyang that krab ngon Nabi Muhammad. Ban peuët droë khalifah nyan geupiléh kon bak kri keuturônan neuh, meuhat keuh geupiléh bak kri nyang ka geucok peunutôh lé ummat Islam watèe nyan[1]
Cara nibak geupiléh tiëp-tiëb gata nyan mandum cit meubida-bida, jeuët keuh meunan sabab lé para sahabat hana geuniët meusaboh pih peunutôh nyang meuhat geupeuwaréh lé nabi lam peukara nyan. Bah pih meunan lé nyang patéh pham Syi'ah jiyakin keu peukara nyan lé Nabi Muhammad ngon trang ka geutunyok Ali bin Abi Thalib ngon aneuk keuturônan geuh (Ali) keu geunantoë peumimpin 'oh lheuëh Rasul.
Raseumi jih istilah Khulafaur Rasyidin jeuët keu peuneuwoë bak pangkat peuët droë khalifah phôn Islam, meunan keuh lé padum-padum droë ulama neupeunyata nakeuh Khulafaur Rasyidin atawa khalifah nyang na peutunyok nyan keubit hana seuleusoë bak peuët droë khalifah phôn nyan, meuhat keuh bak peuneugah ladôm ulama nyan geupeurôh khalifah-khalifah nyang teuka dudoë nibak nyan, nyang ka geupeuteuntèe cit pangkat nyan keu khalifah nyang neumeuhudép ban lagèe Al-Qur'an ngon Sunnah Nabi. Sidroe khalifah dudoë nyang geu angkèe keu khulafaur rasyidin nakeuh Umar bin Abdul-Aziz, khalifah Bani Umayyah keu-8.


text:
La'ôt Jawa
La'ôt Jawa nakeuh la'ôt deuë ngon luwaih bak keunira na 310.000 km2 nueduëk la'ôt nyoë na di antara Pulo Kalimantan, Pulo Jawa, Pulo Ruja, ngon Pulo Sulawesi lam kawan pulo-pulo Indônèsia. Blah rot barat la'ôt, La'ôt Jawa na Seulat Karimata nyang ngon nyan geupeuhubông la'ôt Jawa ngon La'ôt China Selatan.
Di La'ôt Jawa na padum-padum boh kawan pulo-pulo: Pulo-pulo Siribèe di barôh Kabupaten Tangerang ngon pulo-pulo nyan jitamong lam wilayah DKI Jakarta, Pulo-pulo Karimun Jawa nyang jeuet keu wilayah Jawa Teungoh, Puo Bawèan ngon pulo-pulo ubeut disilingkanyan, Pulo-pulo Masalembo, ngon Pulo Kangean meuseureuta cit ngon pulo-pulo ubeut la'én nyang nakeuh jitamong lam wilayah Provinsi Jawa Timu.
Eungkôt la'ôt nakeuh hasé nyang that peunténg di La'ôt Jawa. Na 3000 leubéh spesies binatang la'ôt di da'irah nyan. La'ôt Jawa, khusuih jih nyang blah rot barat na cit neukeubah cadangan minyeuk bumoë ngon gaih alam nyang jeuet geutambang.
Da'irah seulingka La'ôt Jawa nakeuh jeuet keu da'irah geujak wisata nyang that hayeuë. Ngon meunom scuba di La'ôt Jawa jeuet ta jeunajah ngon ta cok gamba guha meuyub la'ôt, kapai karam, kareueng la'ôt ngon meubagoë hudép binatang di meuyub la'ôt.
Lam tarèh Prang Dônya II, La'ôt Jawa nakeuh seuëh prang nyang that brat keu aseuka Sekutu. Bak buleuën 2 ngon 3 thôn 1942, angkatan La'ôt Beulanda, Inggréh, Australia, ngon Amirika Carékat rab geupeubinasa lé aseuka Jeupun.


text:
Darul-Baidha' al-Kubra
Darul-Baidha' al-Kubra (Wilyah Darul-Baidha' Rayeuk) atawa Grand Casablanca nakeuh saboh nibak 16 wilayah di Maghribi. Seubagoe da'irah deungon ureueng duek nyang that ramèe nibak wilayah la'én di Maghribi. Neuduek wilayah nyan na di barat la'ot Maghribi. Luwah wilayah nyan 1.615 km, ngon populasi ureueng duek na 3.631.061 droe (keunira thôn 2004). Nang nanggroë wilayah Darul-Baidha' Rayeuk nakeu banda Darul-Baidha', saboh kota nyang that rayek di Maghribi.
Meuceue wilayah nyan ngon Rabat-Sala-Zammur-Za'ir di utara, Dukkalah-'Abdah di seulatan, As-Syawiyah-Wardighah di timu, La'ôt Atlantik di barat.
Gubernur Darul-Baidha' al-Kubra nakeuh Mohammed Kabbaj.


text:
Tompi
Teuku Adifitrian atawa leubeh geuturi deungon nan Tompi lahé Lhôk Seumaw‘è, Acèh tanggai 22 september thön 1978 nakeuh sidroe penyanyi jazz Indônèsia. Gobnyan geuturi bak album Bali Lounge ngon solo album-nyang la'én.
La'én nibak meulagu Tompi nakeuh sidroë dokter tamat nibak Fakultas Kedokteran Universitas Indonesia ngon ka geu teumèe gla spesialis bedah plastik dari Fakultas Kedokteran Universitas Indonesia bak thön 2010. Meulagu nakeuh kon saboh tuka profesi bagi Tompi, buet meulagu nyan nakeuh sidejob ngon peuseunang haté[1].
Diskografi[andam | andam nè]
- Cherokee (2004)
- Bali Lounge (2004)
- T (2005)
- Soulful Ramadhan (2006)
- Playful (2007)
- My Happy Life (2008)
- Paris Jakarta Express (2009)
- Tak Pernah Setengah Hati (2010)
- Sounds of Ramadhan (2011)


text:
Surat Ad-Dukhan
Surat Ad-Dukhan (bahsa Arab: الدخان, Ad-Dukhān, "Sagôp") nakeuh surat nyang keu-44 lam Al-Qur'an. Jeumeulah ayat surat nyoe nakeuh 59 ayat nyang rôh lam kawan Surat Makkiyah. Narit Ad-Dukhan geucok nibak ayat keu-10 lam surat nyoe.
Asoe surat[andam | andam nè]
- Meuiman
- Dalil nyang geupeutrang meunyoe Nabi Muhammad nakeuh sidroe nabi ngön rasul.
- Riyôh-riyoh bak uroe kiamat.
- Bak uroe kiamat, amai sidroe-droe ureueng nyang jeuet keu peunulông bak uroe nyan.
- Azeueb ngön apôh-apah nyang akan jitumèe lé ureueng kaphé bak uroe kiamat; salang ureueng nyang meuiman akan geutumèe ni'mat ngön seunang nibak Allah.
- Riwayat
- La'én-la'én
- Awai phôn neupeutrön Al-Qur'an nakeuh bak malam Lailatul Qadar.
- Ureueng-ureueng kaphé jimeuiman mantöng-mantöng bak watèe geubri bala atawa azeueb. Meunyoe bala nyan ka gadöh, ureueng nyan jimeukaphé keulayi.
- Na hikeumah bak neupeujeuet langèt ngön bumoe lé Allah.


text:
Margaret Thatcher
Margaret Hilda Roberts (lahé di Grantham, Lincolnshire, Inggréh, 13 Buleuen Siploh 1925 – meuninggai di London, Inggréh, 8 Buleuen Peuet 2013 bak umu 87 thoén) nakeuh salah sidroe peudana meuntroe Inggréh Raya deungon masa jabatan paleng trep silawet abad keu-20 (1979-1990) ngon salah sidroe ureung inong nyang na tom jeuet keu peudana meuntroe Inggréh Raya.
Geupuphon karir seubagoe ahli riset kimia seugolom jeuet keu barrister, Thatcher teupileh jeuet keu anggeeta parlemen (MP) keu wilayah Finchley bak thon 1959. Edward Heath geuboh gopnyan seubagoe meuntroe peurunoe ngon eleumee teunupeue bak thon 1970. Nibak thon 1975 Thatcher meunang lam peunileh peutua Peureute Konservatif ngon jeuet seubagoe peutua oposisi sigo jeuet keu ureueng inong phon nyang mat peureute pulitek di Inggréh Raya. Gop nyan jeuet keu peudana meuntroe Inggréh lheueh pemilu thon 1979.